cyanic-selkie/wikianc huggingface dataset:
ශ්‍රී ලංකාවේ මත්ද්‍රව්‍ය ප්‍රශ්නය
මත් ද්‍රව්‍ය භාවිතය සමාජ ප්‍රශ්නයක් ලෙස
මත් ද්‍රව්‍ය භා‍විතය නිසා පැන නගින සමාජ ප්‍රශ්න අතර සිය දි‍‍වි නසා ගැනීම ප්‍රබල සංසිද්ධියක් ලෙස දැක්විය හැකිය. මත් ද්‍රව්‍ය භා‍විතයෙන් පසුව ඇතිවන මානසික විකෘති‍යෙන් පුද්ගලයා සිය දිවි නසා ගැනීමට ‍පෙළඹිය හැකිය. මත් ද්‍රව්‍ය භාවිතය නිසා මරණයට පත් වීම හෝ අකර්මණ්‍ය තත්වයට පත් වුව හොත් ප‍වුල තුළ පැන නගින ගැටලු අතිමහත්ය. මූලික පවුල යන සංස්ථාව බිඳ වැටිය හැකිය. එය පුද්ගලයාට පමණක් නොව සමස්ත සමාජයටම හානිදායි කරුණකි. එසේම වර්තමාන‍යේදී ශ්‍රී ලංකාව තුළ මත් ද්‍රව්‍ය පාවිච්චි කරන කාන්තා ප්‍රතිශතය ඉහළ යමින් පවතී. පහත සඳහන් සංඛ්‍යා ලේඛන තුළින් එය අවබෝධ කර ගත හැකිය.(මූලාශ්‍රය- බන්ධනාගාර දෙපාර්තමේන්තුව 1993)
මෙම තත්වය නොයෙකුත් ප්‍රශ්න ඇති වීමට ‍හේතු වේ. 1996 වර්ෂය සඳහා සුරාබදු කොමසාරිස් ජනරාල්ගේ පාලන වාර්තා අනුව ශ්‍රී ලංකාවේ පරිභෝනය කරන ලද රට බීම ප්‍රමාණය පිළිබඳ සංඛ්‍යා විස්තර පහත දැක්වේ.
මෙම දත්ත ‍වලට අනුව වර්තමාන සමාජය තුළ මත්පැන් පරිභෝනය කෙතරම් ඉහළ මට්ටමකින් පවතින්නේදැයි පැහැදිලි වේ.අනෙක් අතට රටේ ජාතික ධනයෙන් විශාල ප්‍රමාණයක් මෙම මත් ද්‍රව්‍ය ගැටලුව නිසා විනාශ වී යයි. විශේෂයෙන් විදේශ විනිමය විශාල ප්‍රමාණයක් විර්ෂිකව පිටරට වලට ඇදී යයි. සිරකරුවන් සම්බන්ධයෙන් බන්ධනාගාර නඩත්තු කිරීමේ නිලධාරීන්ට වැටුප් ගෙවීම, නඩු කටයුතු සම්බන්ධ අධිකරණ වියදම් හා මත් ද්‍රව්‍ය නාශක කටයුතු සඳහා පොලීසියට හා ආරක්ෂක අංශ සඳහා වාර්ෂිකව විශාල මුදල් ප්‍රමාණයක් වැය කිරීම සමාජ ප්‍රශ්නයක් වන්නේය.දුම් බීම සම්බන්ධයෙන්ද සමාජ ප්‍රශ්න ගණනාවක් පැන නැගී ඇත.ලෝක සෞඛ්‍ය සංවිධානය ප්‍රකාශ කරන අන්දමට සිගරට් දුම ආශ්‍රිත ලෙඩ රෝග වලින් වසරකට මිලියන 2.5ක පමණ පුද්ගලයින් සංඛ්‍යාවක් ජීවතක්ෂයට පත් වේ.මේවා අතර හදවත් රෝග,පිළිකා,සිරෝනික් සහ එම්ෂසීමා යන රෝග බහුල වේ... 400px|thumb|left]]]]right|400px|thumb]]]]
මත් ද්‍රව්‍ය උවදුර පිටු දකින්නේ කෙසේද?
* ආගම මඟින් ඉටු විය යුතු කාර්යභාරය ලෙස අප අදහස් කරන දෙය හරියාරව ඉටු  කිරීමට හැකි සමාජික පසුබිමක් මෙරටේ   ගොඩ නැගීම. * තරුණයින් තුළ ගුණාත්මක සංවර්ධනයක් සඳහා අධ්‍යාපනික අවස්ථාව සලසා දීම. * පුනරුත්ථාපනය සහ පසු විපරම. * විවිධ සංවිධාන මඟින් උපදේශන සේවා දියත් කිරීම.
මෙහිදී මූලික පියවරක් විය යුතුවන්නේ, මත්ද්‍රව්‍ය භාවිතයෙන් මත් පැන් හා දුම්පානය කිරීමෙන් ඇති විය හැකි හානිකර අනිෂ්ට ඵල විපාක පිළිබඳ තොරතුරු නොයෙක් ආකාරයෙන් ප්‍රකට කිරීමයි. දේශනා මගින් හා සාකච්ඡා සමුළු පැවැත්වීම මගින්, පාසල් සිසුන්ට මේ ගැන අවබෝධයක් ලබාදිය හැකි ය.
වැඩි වැඩියෙන් බදු අය කිරීමෙන් මත්ද්‍රව්‍ය, මත්පැන් භාවිතය සහ දුම් පානය අඩුකළ හැකි යැයි ඇතැමෙක් කල්පනා කරති.එය තරමක් දුරට එසේ විය හැකි ය.එහෙත්, එවිට සමහර අය, වඩාත් අහිතකර ද්‍රව්‍ය භාවිතයට පෙළෙඹෙත්. නිදසුනක් වශයෙන් ශ්‍රී ලංකාවේ නීතිමය මැත්පැන්වල මිල ඉහළ යනවිට, නීති විරෝධී (විස මිශ්‍ර) කසිප්පු නිෂ්පාදනය ද ඉහළ යන්නේ ය. මෙම බීම නොයෙක් තැන්වල පහසු මිලට ලබා ගත හැකි ය. මේවායින් සිදුවන හානිය හා අනිටු විපාක මහජනායා ට, විශේෂයෙන් කුඩා අයට පහදා වටහා දුනහොත් මත්ද්‍රව්‍ය හා මත්පැන් සොයා යෑම ක්‍රමයෙන් පහත වැටෙනු ඇත.
මේ සඳහා ඵලදායී සක්‍රීය පියවර හැකි පමණ ගැනීම ඕනෑම රජයක මූලික වගකීමකි. නිදසුනක් වශයෙන්, ප්‍රාථමික මට්ටමේ සිට සිසුනට මේ සඳහා ප්‍රයෝජනවත් විය හැකි වැඩසටහන් පාසල් විෂය මාලාවට ඇතුළත් කරන්නැයි අධ්‍යාපන දෙපාර්තමේන්තුව ට බල කර සිටිය හැකි ය. සිසුන් ගේ නො බිඳෙන අවධානයක් ලැබිය හැකි තරම ට මෙම වැඩ සටහන් ආකර්ෂවත් හා බලවත් විය යුතුය.මත්පැන් හා මත්ද්‍රව්‍ය වලින් සිදුවිය හැකි හානිය දැඩි ලෙස පිළිබිඹු වනසේ මේවා සකස් විය යුතුය.
තර්ස්ටන් විද්‍යාලය
පිහිටීම
කුරැදුවත්තේ ( කොළඹ07 ) එක් ‍පසෙකින් කොළඹ විශ්ව විද්‍යාලයටත්, අනෙක් පසින් කොළඹ රාජකීය විද්‍යාලයටත් මායිම්ව ශාස්ත්‍රීය කලාපයක් තුළ පිහිටා ඇත.
පාලනය
මෙම අධ්‍යනායතනය, අධ්‍යාපන අමාත්‍යංශය යටතේ මෙහෙයවනු ලබන අතර පරිපාලනය විදුහල්පති විසින් සිදුවේ. විදුහල්පතිවර‍යාගේ පරිපාලන සහය සඳහා උප විදුහල්පතිවරයෙක් දායකත්වය සපයනු ලබන අතර. පාසල මූලික වශයෙන් ප්‍රාථමික අංශය, කනිෂ්ට අංශය සහ ජ්‍යේෂ්ඨ අංශය ලෙසින් අධ්‍යයන අංශ තුනකට බෙදා ඇත. ඒ ඒ අධ්‍යයන අංශ සඳහා නියෝජ්‍ය විදුහල්පතිවරුන් පත් කර ඇත.
විදුහල්පතිවරුන්
ඩී.ඊ.එ. ෂොක්මන් මහතා: 1950.01.11-1955.12.31
එම්.ඩී. ගුණවර්ධන මහතා: 1956.01.01-1967.01.17
පී.එම්. ජයතිලක මහතා: 1967.02බ.01-1969.10.09
එස්. පණ්ඩිතසේකර මහතා: 1970.03.16-1974.04.30
ඒ.කේ. විද්‍යාසේකර මහතා: 1974.05.02-1978.01.20
පී.එස්. ගුණසේකර මහතා: 1978.01.24-1987.12.31
එච්.ඩී.එච්. පෙරේරා මහතා:1988.01.01-1992.10.20
එච්.ඩී.එම්.පී වීරතුංග මහතා:1992-2006
යයි.ඒ.එන්.ඩී යාපා මහතා:2006-2013
නිවාස
සැන්ඩිමන්
මැක්රේ
ඩෙන්හැම්
රොබිසන්
පහසුකම්
අංග සම්පූර්ණ පිහිනුම්තටාකාංගනයක්,අංග සම්පූර්ණ ක්‍රීඩාංගන 02,අංග සම්පූර්ණ රගර් ක්‍රීඩාංගනයක්,ගෘහස්ථ ක්‍රිකට් ක්‍රිීඩාංගනයක්,අංග සම්පූර්ණ ටෙනිස් පිටියක්,අංග සම්පූර්ණ බාස්කට් බෝල් පිටියක්,නවීන විද්‍යාගාර,දේශන ශාලාවක්,රංග ශාලාවක්
සහෝදරයන්ගේ මහා ක්‍රිකට් තරගය
අඩ සියවසකටත් වඩා වැඩි කාලයක් මුලුල්ලේ වසරක් පසා බ්ලැක්හැම් විජේවර්ධන කුසලානය උදෙසා තර්ස්ටන් - ඉසිපතන මහා ක්‍රිකට් තරගාවලිය පවත්වනු ලබේ .එදා සිට මේ දක්වා ශ්‍රී ලංකාව තුල බාලක පාසල් ද්විත්වයක් අතර පවත්වන ලබන සාමකාමීම ක්‍රිකට් තරගාවලියයි. මීට සමගාමීව එක් දින ක්‍රිකට් තරගාට වලිය,විවාද තරග,බැඩ්මින්ටන් තරගාවලි,අාදි ශිෂ්‍ය ක්‍රිකට් තරඟ,රථ පෙලපාලි,පා පැදි පෙලපාලි පවත්වනු
පාසල් ගීතය
නැණ ආලෝකය දෙන විදුහල් මව
අප සුමගය සෙවනය සැමදා //
බස රස කැරුමට-රැස එහි වැඩුමට
දෙස ඔසවනුවට-කැපවී හැම විට
ලක් දිව නම් දැරු තර්ස්ටන් විදුහල
සිසුවන් අප නිති දිරි වඩමු......//
පද රචනය :දයානන්ද ගුණවර්ධන
සංගීතය :ලයනල් අල්ගම
=කීර්තිමත් ආදි සිසුන්=
සෙප් බ්ලැටර්
සෙප් බ්ලැටර් {{{en|Sepp Blatter}}) යනු හිටපු ෆීෆා සභාපතිවරයෙකි.
භාහිර සබැඳි
ප්‍රවර්ගය:ජීවමාන ජනයා
අර්ජුන් බිජ්ලානි
අර්ජුන් බිජ්ලානි (උපත 31 ඔක්තෝබර් 1982) යනුවෙන් හඳුන්වනු ලබන්නේ ඉන්දියානු රූපවාහිනී සහ චිත්‍රපට රංගන ශිල්පියෙකි. ඉන්දියාවේ වඩාත් සුප්‍රකට රූපවාහිනී නළුවකු වන ඔහු හින්දි රූපවාහිනී වැඩසටහන් තුළ සිය නාමය ගොඩනගා ගෙන ඇත. ප්‍රධාන චරිත නිරූපණයෙන් දායක වූ ඔහුගේ පළමු රූපවාහිනී වැඩසටහන වූයේ ඩිස්නි නාළිකාවේ විකාශය වූ බාලාජි ටෙලිෆිල්ම්ස් ආයතනයේ කාර්තිකා නැමැති යොවුන් වැඩසටහනයි.
ඔහුගේ රූපවාහිනී රංගන දිවියේ හැරවුම් ලක්ෂ්‍යයන් ලෙස Left Right Left කතාමාලාවේ ආලේඛ් ෂර්මා නැමැති ශිෂ්‍යභටයාගේ චරිතයත්, මිලේ ජබ් හම් තුම්හි මායාන්ක් ෂර්මාගේ චරිතයත් හැඳින්විය හැක. මිලේ ජබ් හම් තුම්හි ඔහු රාති පාණ්ඩේ සමග රංගනයේ යෙදුණේ ය. 2015දී, ඔහු බාලාජි ටෙලිෆිල්ම්ස් ආයතනයේ තවත් මාලා නාට්‍ය ද්විත්වයක් වූ මෙරි ආෂිකි තුම් සේ හි සහ නාගින් යන කතාමාලා සඳහා සම්බන්ධ විය.
2016දී, ඔහු සිය බොලිවුඩ් ආගමනය සනිටුහන් කරමින් ඩිරෙක්ට් ඉෂ්ක් චිත්‍රපටයේ සමාන්තර ප්‍රධාන චරිතයක් නිරූපණය කළේ ය. මීට අමතරව ඔහු 2016 වර්ෂයේ ජලක් දිඛ්ලා ජා සඳහා තරගකරුවකු ලෙස සහභාගී විය. නොවැම්බර් මස ඔහු ස්ටාර් ප්ලස් නාළිකාවේ රූපවාහිනී කතාමාලාවක් වූ පර්දේස් මේන් හේ මේරා දිල් යන කතාමාලාව හා සම්බන්ධ විය. ද්‍රාෂ්ති ධාමි ද මෙම කතාමාලාවේ රංගනයෙන් දායකත්වය සපයයි.
දිවිය සහ පවුල
අර්ජුන් බිජ්ලානි උපත ලැබූයේ 1982 ඔක්තෝබර් 31 වන දින ඉන්දියාවේ මහාරාෂ්ට්‍ර ප්‍රාන්තයේ මුම්බායිහි ය. ඔහු සිය පාසල් අධ්‍යාපනය හදාළේ බොම්බේ ‍ස්කොටිෂ් පාසල, මහිම් තුළිනි. එසේම ඔහු විසින් සිය උසස් අධ්‍යාපනය වාණිජ්‍යය සහ ආර්ථි විද්‍යාව පිළිබඳඑච්. ආර්. කොලීජිය යටතේ හදාරන ලදී. ඔහු දහනවවන වියේ පසුවන විට ඔහුගේ පියා වූ සුදර්ශන් බිජ්ලානි මියගියේ ය. 2013 මැයි මස ඔහු සිය දිගු කාලීන පෙම්වතිය වූ නේහා ස්වාමි සමග විවාහ විය. 2015දී, ඔවුනට අයාන් නැමැති පුත්‍රයකු උපත ලැබී ය.
වෘත්තිය
බිජ්ලානි සිය රූපවාහිනී රංගන දිවිය ඇරඹූයේ 2004දී බාලාජි ටෙලිෆිල්ම්ස් ආයකනය විසින් නිෂ්පාදිත යොවුන් රූපවාහිනී කතාමාලාවක් වූ කාර්තිකා තුළිනි. මෙහි සෙසු ප්‍රධාන චරිතය ජෙනිෆර් විංගට් විසින් නිරූපණය කරන ලදී. මෙහි ඔහු විසින් නිරූපණය කරන ලද්දේ කාර්තිකාගේ පෙම්වතා වන අංකුෂ් නැමැති ප්‍රධාන චරිතයයි. 2005දී, බිජ්ලානි තවත් යොවුන් රූපවාහිනී කතාමාලාවකට සම්බන්ධ වූ අතර එය Remix නම් විය. මෙහි ඔහු නිරූපණය කළේ වික්‍රම් නැමැති සහාය චරිතයකි. බිජ්ලානිගේ පළමු වැදගත් කෘතිය ලෙස සැලකෙන්නේ Left Right Left නැමැති ක්‍රියාදාම රූපවාහිනී නාට්‍යයයි. මෙම වැඩසටහනෙහි ඔහු නිරූපණය කළේ ආලේඛ් ෂර්මා නැමැති පුහුණුවන යුධ නිලධාරියකුගේ චරිතයකි.
2008දී, Left Right Left තුළින් විවේකයක් ලබාගත් ඔහු දීප්ති භාට්නගර්ගේ කාලාන්තර නාට්‍යයක් වූ මෝහේ රන්ග් දේ සඳහා අත්සන් තැබී ය. මෙහි ඔහු නිරූපණය කළේ සංජේ නැමැති ධනවත් විනෝදකාමී තරුණයකුගේ චරිතයකි. 2008දී, ඔහු විසින් ප්‍රේමණීය යොවුන් කතාමාලාවක් වූ මිලේ ජබ් හම් තුම්හි චරිත නිරූපණය කරන ලදී. රාති පාණ්ඩේ, සනායා ඉරානි සහ මෝහිත් සේගාල් ද මෙහි රංගනයෙන් දායක වූහ. මෙහි ඔහුගේ චරිතය විනෝදකාමී තරුණියකට පෙම් කරන මායාන්ක් ෂර්මා නැමැති මුග්ධ පුද්ගලයකුගේ චරිතයකි. මෙය 2010 නොවැම්බර් 19 දින විකාශය අවසන් විය. ඔහුගේ ඊළඟ රූපවාහිනී දායකත්වය වූයේ NDTV ඉමැජින් නාළිකාවේ පර්දේස් මේන් මිලා කොයි අප්නා නැමැති වැඩසටහනයි. භාවනා ඛාත්‍රි ද රංගනයෙන් දායක වූ මෙහි ඔහු විසින් චන්ද්‍රකාන්ත් භෝස්ලේගේ චරිතය නිරූපණය කරන ලදී.
2012දී, බිජ්ලානි විසින් UTV බින්දාස්හි රියැලිටි කථා වැඩසටහනක් වූ Dell Inspiron Road Diaries වැඩසටහන මෙහෙයවන ලදී. මීට අමතරව, 2012දී, ඔහු විසින් ස්ටාර් ප්ලස් නාළිකාවෙන් විකාශය වූ මැජික් ලැන්ටර්න් ටෙලිචිත්‍රපටයක් වූ ''තේරි මේරි ලව් ස්ටෝරීස්'හි චරිතය නිරූපණය කරන ලද්දේ නේහා ජන්පණ්ඩිත් සමග ය. මෙහි ඔහු සංස්කෘතියෙන් මිදුණු රඝු නැමැත්තකුගේ චරිතයක් නිරූපණය කරන ලදී. එම වර්ෂ‍යේම ඔහු ෆුල් ෆුක්රේ නැමැති කෙටි චිත්‍රපටයක් ද සිදුකළේ ය. 2013දී, බිජ්ලානි කෙටි චිත්‍රපට දෙකක් වූ I Guess සහ Caught In The Web සඳහා දායකත්වය සැපයී ය. I Guess චිත්‍රපටය තුළ ඔහු නිරූපණය කළේ සිය මිතුරාගේ සැත්කමක් වෙනුවෙන් ‍රෝහලේ රැඳී සිටි මානව් නැමැති චරිතයකි. ඔහු දිවිය සහ මරණය පිළිබඳ එහි දී හමුවන ආදි නැමැති ආගන්තුකයකු සමග අද්භූත කථාබහකට පිවිසේ.
ඔහුගේ අනෙක්‍ කෙටි චිත්‍රපටය වූ Caught In The Web තුළ ඔහු නිරූපණය කළේ අන්තර්ජාලය තුළ සංවාදයෙහි යෙදෙන කරන් නැමැති ප්‍රේම සබඳතා පිළිබඳ ප්‍රකට පුද්ගලයකුගේ චරිතයයි. අනතුරුව ඔහු කාලි – ර්ක් පුනාර් අවතාර් කතාමාලාවේ රංගනයේ යෙදුණේ අනේරි වාජනි සමගයි. එහි ඔහු විසින් දේව් නැමැති පොලිස් පරීක්ෂක චරිතයක් නිරූපණය කරන ලදී. 2013 වර්ෂයේ ඔහුගේ ඊළඟ නිර්මාණ දායකත්වය වූයේ චින්ටු බෑන් ගයා ජෙන්ට්ල්මන් නැමැති කතාමාලාවයි. 2013 වර්ෂයේ ඔහුගේ අවසන් දායකත්වය වූයේ හාස්‍යෝත්පාදක සූපවේදී නාට්‍යයකි. ජෝ බිවි සේ කරේ ප්‍යාර් නැමැති මෙම කතාමාලාව SAB TV නාළිකාවෙන් විකාශය වූ අතර ඔහු විසින් එහි ආදිත්‍ය ඛන්නා චරිතය නිරූපණය කළේ ය. මෙහි සෙසු ප්‍රධාන චරිතය ශ්වේතා ගුලාති නිරූපණය කළා ය. 2014දී ඔහු බොක්ස් ක්‍රිකට් ලීගයේ ක්‍රීඩා කළේ ය.
2014දී, බිජ්ලානි විසින් UTV බින්දාස් නාළිකාවේ යේ හේ ආෂිකි කතාමාලාවේ අන්තර්ගත "මේක ද නැත්නම් අරක ද?" යන නාමයැති කථාංගයේ චරිතයක් නිරූපණය කරන ලදී. එහි ප්‍රධාන චරිත රප්නීත් චෞහාන් සහ රුචා ගුජරාති විසින් නිරූපණය කළහ. 2015 මාර්තු මස, ඔහු බාලාජි ටෙලිෆිල්ම්ස්හි ප්‍රේමාන්විත රූපවාහිනී මාලා නාට්‍යයක් වූ මෙරි ආෂිකි තුම් ‍සේ හි කතාමාලාව හා සම්බන්ධ විය. මෙහි ප්‍රධාන චරිත නිරූපණය කරන ලද්දේ රාධිකා මදන් සහ ශක්ති අරෝරා විසිනි. එහි ඔහු නිරූපණය කළේ ඉෂානි කෙරෙහි ප්‍රේමයෙන් බැ‍ඳෙන ශිඛර් මෙහ්රා නැමැති නීතිඥයකුගේ චරිතයකි. කෙසේනමුත් 2015 අගෝස්තු මස කතාමාලාව අවසන් කළ ඔහු, නාගින් කතාමාලාව හා සම්බන්ධ විය.
2015 සැප්තැම්බර් මස, බිජ්ලානි බාලාජි ටෙලිෆිල්මස් සමාග‍මේ තවත් ත්‍රාසජනක කතාමාලාවක් වූ නාගින් සමග සම්බන්ධ විය. ඔහු සමග මෙහි සෙසු ප්‍රධාන චරිතය නිරූපණය කළේ මෞනි රෝයි විසිනි. මෙම කතාමාලාව තුළ ඔහු නිරූපණය කළේ ප්‍රේමය සහ ආගම හේතුවෙන් තමන් දුර්වල වන විශ්වාස කළ රිතික් රහේජා නැමැති ප්‍රියමනාප තරුණ ව්‍යාපාරිකයකුගේ චරිතයකි. නමුත් ශිවන්‍යා මුණගැසීමත් සමග ඔහුගේ විශ්වාසයන්ට අභියෝගයක් එල්ල වේ. මෙම කතාමාලාව ඉහළම ප්‍රේක්ෂක ප්‍රතිචාර හිමි කරගැනීමට සමත් විය. 2016 ජූනි 5 දින එය අවසන් විය. 2016දී, ඔහු සිය බොලිවුඩ් ආගමනය සිදු කරමින් බාබා මෝෂන් පික්චර්ස් සමාගමේ ඩිරෙක්ට් ඉෂ්ක් චිත්‍රපටයට දායක වූයේ රාජ්නීෂ් දුග්ගාල් සහ නිධි සුබ්බයියා නැමැති නළු නිළියන් සමග ය. මෙහි ඔහු නිරූපණය කළේ කබීර් බාජ්පායි නැමැති ධනවත් පවුලක යහපත් තරුණයකුගේ චරිතයකි. 2016 ජූලි සිට, බිජ්ලානි ජලක් දිඛ්ලා ජා නැමැති නර්තන වැඩසටහන හා සම්බන්ධ වූ නමුත්, පසුව ඔහුට සහ සුර්වීන් චෞලා හට ඉවත් වන්නට සිදු විය. 2016 අගෝස්තු මස, ඔහු කලර්ස් ටීවී නාළිකාවේ කවච්... කාලි ශක්තියොන් සේ (ප්‍රධාන චරිත නිරූපණය මෝනා සිං සහ විවේක් දාහියා විසිනි) ‍කතාමාලාවේ බහිරවයකුගේ චරිතයක් නිරූපණය කළේ ය. මීට අමතරව ඔහු විසින් නාගින් 2 කතාමාලාවේ පළමු කථාංගය සඳහා පමණක් චරිත නිරූපණය සිදුකරන ලදී. 2016 නොවැම්බර් මස, ඔහු පර්දේස් මේන් මේ මේරා දිල් කතාමාලාව තුළ රාඝව් මෙහ්රාගේ චරිතය නිරූපණය කළ අතර ද්‍රාෂ්ති ධාමි ද එයට රංගනයෙන් දායක විය.
බාහිර සබැඳි
ප්‍රවර්ගය:ඉන්දියානු රූපවාහිනී නළුවෝ
මුදල්
මුදල්, භාණ්ඩ හා සේවාවන්ගේ ගෙවීම් කිරීමට සහ ණය නැවත ගෙවීම සඳහා සාමාන්‍යයෙන් පිළිගත් දෙයකි. අය කිරීමේ මාධ්‍යයක් ලෙස, වටිනාකමේ ඒකකයක් ලෙස සහ වටිනාකම් සම්භාරයක් ලෙස මුදලේ ප්‍රධාන භාවිතයන් වේ. විලම්භීත ගෙවීමකට මුදල් අවශ්‍ය කරන බව සමහර කර්තෘවරු ප්‍රකාශකර තිබේ.
විශේෂයෙන්ම විශාල ප්‍රමාණයක් සංසරණය වන නීතිමය වලංගුභාවය සහිත මුදල් සහ විවිධ වර්ග වල මූල්‍ය තැන්පතු ගිණුම්, ඉල්ලුම් තැන්පතු, ඉතිරිකිරීමේ ගිණුම් හා තැන්පතු සහතික වශයෙන් මෙම හුවමාරුවන් සඳහා භාවිතා කරන දේ මුදල් වලට අයත්වේ. වර්තමාන ආර්ථිකයේ මුදල් සැපයුමේ කුඩාම කොටස වන්නේ වලංගු මුදල්ය.
මුදල් සත්‍ය වටිනාකමක් ලෙසට පමණක් නොව ආර්ථික විද්‍යාවේ මූලික මූලද්‍රව්‍යයකි. මුදල් ආර්ථික විද්‍යාව අධ්‍යනයේදී අත්‍යාවශ්‍ය දෙයක් වන අතර සහ මූල්‍ය හා සම්බන්ධකරණ ප්‍රභල ආකාරයක්ද වේ. මුදල් නොමැතිකම වෙළඳපොල ආර්ථිකය අකාර්යක්ෂම කිරීමට බලපාන්නේ මුදල් වෙළෙන්දන්ගේ එක වේලාවට සිදුවන වුවමනාවන්ට සහ හුවමාරුව සිදුවීමට පෙර එකසමාන වටිනාකම් සහිත ගිවිසුම්වල අවශ්‍යතාවයන්ට මුදල් අත්‍යාවශ්‍යම සාධකයක් වීම නිසාය. ශ්‍රම අංශයේ සහ වෙළදාමේ දිරිගැන්වීමද මුදලේ භාවිතයක් ලෙස සිතිය හැක.
ඍජු භාණ්ඩ හුවමාරුව
මෙම ක්‍රමය යටතේ තම නිෂ්පාදිත භාණ්ඩයේ අතිර්‍රක්තය වෙනත් අයෙකුට දි ඹහුගෙන් තමාට අවශ්‍ය දෙයක් ලබා ගන්නා ලදි. පටු අවශ්‍යතා ඇති ස්වයංපෝෂිත ග්‍රාමීය සමාජයන්හි මෙම භාණ්ඩ හුවමාරු ක්‍රමය පහසුවෙන් ක්‍රියාත්මක කළ හැකිවිය. නමුත් මිනිසුන්ගේ අවශ්‍යතා සංකීර්ණ වීමත් සමග මෙම භාණ්ඩ හුවමාරු ක්‍රමය අසාර්ථක විය.
භාණ්ඩ මුදල්
‍‍‍ඓතිහාසිකව බලන විට විවිධ ද්‍රව්‍ය රැසක්ම විවිධ අවස්ථාවන්හි හුවමාරු මාධ්‍ය ලෙස භාවිතා වී ඇත. උදා: සිප්පිකටු, ලුණු, දුම්කොළ, තඹ, යකඩ, රත්රන්
රැගෙන යාම අපහසු වීම, ඉක්මනින් විනාශ වීම යනාදී දුෂ්කරතා පැවතීම හේතුවෙන් භාණ්ඩ මුදල් භාවිතයද අසාර්ථක විය.
කඩදාසි මුදල්
කඩදාසි ව්‍යවහාර මුදල් භාවිතය ප්‍රචලිත වී ඇත්තේ හුවමාරු මාධ්‍යයක් වශයෙන් ඵය ලබා දෙන පහසුව නිසාය. මුදල් 	නෝට්ටු පහසුවෙන් එහා මෙහා ගෙන යා හැකි අතර, ඒකරාශී කර තබා ගැනිමද පහසුය.
බැංකු මුදල්
වාණිජ බැංකු පවත්වාගෙන යන ඉල්ලුම් තැන්පත් හෙවත් ජංගම ගිණුම්වල ශේෂ බැංකු මුදල් ලෙස හඳුන්වයි. ජංගම ගිණුම් වල ශේෂ ගනුදෙනු සඳහා භාවිතා කරන්නේ චෙක්පත් නිකුත් කිරීමෙනි. චෙක්පත් ව්‍යවහාර මුදල් ලෙසම ගනුදෙනු සඳහා භාවිතා කරයි. බැංකු මුදල් ව්‍යවහාර මුදල් මෙන්ම 100% ක්ම ද්‍රවශීලතාවයෙන් යුක්ත යැයි පිළිනොගනී.එහෙත් බැංකු මුදල් ආසන්න මුදල් වලට වඩා ද්‍රවශීලතාවයෙන් යුක්තය.
මුදලේ වටිනාකම
මුදලේ වටිනාකම යනු භාණ්ඩයක් හෝ සේවාවක් සමඟ හුවමාරුවේදී එහි ඇතිවන වටිනාකම හෙවත් මුදලේ ක්‍රයශක්තියයි. එනම් මුදලින් මිලදී ගතහැකි භාණ්ඩ හා සේවා ප්‍රමාණයයි. මෙය මිලමට්ටම මත රඳා පවතිනු ඇත.
ශ්‍රී ලංකාවේ මුදල්
මුදල් නීති පනතේ 49වැනි වගන්තිය යටතේ ශ්‍රී ලංකාවේ ව්‍යවහාර මුදල් නිකුත් කිරීමේ පරම අධිකාරිය හා බලය ශ්‍රී ලංකා මහ බැංකුවට හිමිවේ. ශ්‍රී ලංකා මහ බැංකුව මඟින් නිකුත් කරන ලද මුදල් නෝට්ටු හා කාසි ශ්‍රී ලංකා මහ බැංකුවේ හිමිකම් වන අතර ඒවා ශ්‍රී ලංකාව ඇතුලත ඕනෑම මුදල් ප්‍රමාණයක් ගෙවීම සඳහා නීත්‍යානුකූල මුදල් ලෙස සැලකේ.
1952/1953 වර්ෂයන්හි ශ්‍රී ලංකා මහ බැංකුව විසින් ප්‍රථම වරට ව්‍යවහාර මුදල් නෝට්ටු නිකුත්කරීම ආරම්භ කරන ලදී. එහෙත් නෝට්ටු සඳහා දේශීය ලාංඡන යොදා ගැනීමත්, සිංහල භාෂාව යොදා ගැනීමත් 1956දී සිදුවිය. 1963දී මහ බැංකුව ප්‍රථම වරට කාසි නිකුත් කිරීම ආරම්භ කරන ලදී. දැනට රු 5000, රු 2000, රු 1000, රු 500, රු 100, රු 50, රු 20 හා රු 10 යන අගයන්ගෙන් යුත් මුදල් නෝට්ටුද රු 10, රු 5, රු 2, රු 1 හා ශත 50, ශත 25 යන අගයන්ගෙන් යුත් කාසිද නිකුත් කෙරේ.
මුදල් වල විවිධ ආකාරයන්
භාණ්ඩ හා සේවා මිලදී ගත හැකි ණය ගෙවිය හැකි ඕනෑම ස්වරෑපයක දැයක් මුදල් නම් වේ. මුදල් වන ප්‍රධාන වැදගත් කම් හුවමාරැ මාධ්‍යයක් වීම, ගබඩා කල හැකි වීම හා මැනිය හැකි වටිනාකමක් ඇති දෙයක් වීමයි. සමහර කතෘන් මුදල් යනු " සම්මත විලම්භිත ගෙවිම් මාධ්‍යයක්" ලෙස හදුන්වා ඇත.
මුදල් වලට සංසරනය වන ව්‍යවහාර මුදල් මෙන්ම, ඉතිරි කිරිමේ ගිණුම්, ඉල්ලුම් තැන්පතු හා තැම්පතු සහතික අයත් වේ. ත්මන් සමාජයේ ව්‍යවහාරික මුදල් යනු, මුදල් වල කුඩාම ඒකකයයි.
මුදල් යනු ඝනව වටිනාකම ඇති‍ ඒකකයක් නොව, ආර්ථිකයේ පිලිගත් වටිනාකමක් ඇති ඒකකයකි. මුදල් යනු ආර්ථික විද්‍යාවේ ඇති මුල්‍යමය කටයුතු වලට තිබෙන විශ්වාසදායකම ඒකකයි. මුදල් නොමැති සමාජයකදි භාණ්ඩ හුවමාරැ කරගැනීමේදි භණ්ඩ ඇති වුවමනාව හා එහි වටිනාකම මැනිම යනු ගැටළු සහගත විය. මුදල් භාවිතය වෙළද ‍හා කම්කරැ ක්පේස්ත්‍ර දියුණුවට හේතු විය.
මුදල් වල ප්‍රාමානික සංකල්පය මෙම සංකල්පයේදි වියදමේ අගය හා මුදල් ප්‍රමාණය අතර ධනාත්මක සබදතාව විග්‍රහ කරයි.
මුල්‍යමය ප්‍රතිපදාව (Monetary Policy)
ආණ්ඩුව, මහා බැංකුව හෝ මුල්‍යමය ආයතන විසින් මුදල් සැපයුම මුදල් ප්‍රමාණය මුදල් සදහා වියදම / පොලි අනුපාතය
ආර්ථිකයේ ස්ථායිතාව හා වර්ධනය උදෙසා පාලනය කිරිමේ ක්‍රමය මුල්‍යමය ප්‍රතිපදාව මුල්‍යමය ප්‍රතිපතාදව සංසාමන්‍යයෙන් ප්‍රසාරණය ප්‍රතිපදාවක් (expansionary policy ) හෝ සංකෝචන ප්‍රතිපදාවක් වේ. (Concretionary Policy) ප්‍රසාරනයේදි ආර්ථිකයට ඇති මුදල් සැපයුම ඉහල නංවන අතර, පොලි අනුපාතය අඩුකර මන්ධාව දමනයදි විරැකියාව නැතිකිරිමට භාවිතා වේ. සංකෝචන ප්‍රතිපදාවේ දි ආර්ථිකයට ඇති මුදල් සැපයුම අඩුකරන අතර, උද්දමනයට‍ පිළියෙලක් ලෙස පොලි අනුපාතය වැඩි කර සිදු කරයි. මුල්‍යමය ප්‍රතිපදාව, ආණ්ඩුවක ණය ගැනිම්, බදු හා වියදම් පිළිබද සලකන රාජ්‍යය ප්‍රතිපදාවට වඩා වෙනස් වේ.
මුදලේ ප්‍රමාණාත්මක න්‍යාය
ආර්ථික විද්‍යාවේදී, මුදලේ ප්‍රමාණාත්මක න්‍යායෙන් අදහස් කරන්නේ සියළු මිලගණන් වල හෝ වියදම් වල සාමාන්‍ය වටිනාකම ප්‍රමාණාත්මකව මුදලින් සඳහන් කිරීමය.
මොහම්මද් නසීම්
මොහම්මද් නසීම් යනු ඉන්දියානු නිරූපණ ශිල්පියකු සහ රූපවාහිනී නළුවෙකි. ඔහු සිය රූපවාහිනී ආගමනය සනිටුහන් කළේ ශෞර්යා ඕර් සුහානි කතාමාලාව තුළිනි. ඔහු වඩාත් ප්‍රචලිත වූයේ සාත් නිභානා සාතියා රූපවාහිනී කතාමාලාවේ ඇහෙම්ගේ චරිතය නිසායි.
මුදල්
මූල්‍ය ප්‍රතිපත්තිය
මූල්‍ය ප්‍රතිපත්තිය සාමාන්‍යයෙන් යොමු වන්නේ එක්කෝ සංකෝචනාත්මක ප්‍රතිපත්තියකට නැතිනම් ප්‍රසාරණාත්මක ප්‍රතිපත්තියකටය. සංකෝචනාත්මක ප්‍රතිපත්තියෙන් ආර්ථිකයේ මුදල් සැපයුම අඩු කරන අතර ප්‍රසාරණාත්මක ප්‍රතිපත්තියෙන් මුළු මුදල් සැපයුම වැඩි කරනු ලබයි. සංකෝචනාත්මක ප්‍රතිපත්තිය සාම්ප්‍රදායකව භාවිතා කරනු ඇත. අඩු පොලී අනුපාත වලින් පසුබෑමට ලක්වූ සේවා ව්‍යුක්තිය, රැකියා හිඟය හා තරඟ කිරීමට උද්දමනය හා සටන් කිරීමට පොලී අනුපාතය ඉහල දැමීම සංකෝචනාත්මක ප්‍රතිපත්තියේ අරමුණක් වන්නේය. රාජ්‍ය ණය ගැනීම්, රාජ්‍ය වියදම්, රාජ්‍ය බඳුකරණය සදහන් පිස්කල් ප්‍රතිපත්තිය මූල්‍ය ප්‍රතිපත්තියෙන් වෙනස්වේ.
ආශ්‍රිත
* ප්‍රවර්ගය:ආර්ථික විද්‍යාව ප්‍රවර්ගය:මූල්‍ය ආර්ථික විද්‍යාව ප්‍රවර්ගය:ආර්ථික මානව විද්‍යාව
චීනය
කටවහරේ බොහෝ විට චීනය (චීන: 中国; පින්යින්: Zhōngguó), නමින් හැඳින්වෙන්නේ මහජන චීන සමූහාණ්ඩුවයි (PRC; චීන: 中华人民共和国; පින්යින්: Zhōnghuá Rénmín Gònghéguó), නැගෙනහිර ආසියාවේ රටකි. එය බිලියන 1.5කට වඩා වැඩි ජනගහනයක් සිටින ලොව දෙවනුවට වැඩිම ජනගහනයක් සහිත රටයි. නැගෙනහිර ආසියාවෙහි පිහිටි චීනය, භූගෝලීය කාල කලාප පහක් පුරා විහිදෙන අතර රටවල් 14කට මායිම් වන අතර, රුසියාවෙන් පසු ලෝකයේ ඕනෑම රටකට වඩා දෙවැනි ස්ථානයයි. දළ වශයෙන් වර්ග කිලෝමීටර් මිලියන 9.6 ක (වර්ග සැතපුම් 3,700,000) ප්‍රදේශයක් ආවරණය වන පරිදි එය ලොව තුන්වන හෝ හතරවන විශාලතම රට වේ. රට පළාත් 23කින්, ස්වයං පාලන කලාප පහකින්, මහ නගර සභා හතරකින් සහ විශේෂ පරිපාලන කලාප දෙකකින් සමන්විත වේ. (හොංකොං සහ මැකාවු). ජාතික අගනුවර බීජිං වන අතර විශාලතම නගරය ෂැංහයි වේ.
චීන කොමියුනිස්ට් පක්ෂය විසින් පාලනය කරනු ලබන තනි-පක්ෂ රාජ්‍යයකි. චීන කොමියුනිස්ට් පක්ෂය විසින් පළාත් 22 ක් මතද, ස්වතන්ත්‍ර ප්‍රදේශයන් පහක් මතද, සෘජු ලෙසින් පරිපාලිත මහ නගර සභා ප්‍රදේශයන් සතරක් (බෙයිජිං, ටියාංජිං, ෂැංහයි, සහ චොංකිං) මතද, අතිශයින් ස්වතන්ත්‍ර විශේෂ පරිපාලන ප්‍රදේශයන් දෙකක් – හොං කොං සහ මැකාවු – මතද සිය අධිපත්‍යය පතුරවයි. එහි අගනගරය බෙයිජිං වෙයි.
ලොව පැරැණිතම ශිෂ්ඨාචාරයක් වූ චීන ශිෂ්ඨාචාරය උතුරු චීන තැන්න හරහා ගලා බසින කහ ගඟෙන් පෝෂණය විය. වසර 6000කට වැඩි කාලයක් තිස්සේ චීන දේශපාලන ක්‍රමය පදනම් වූයේ පාරම්පරික රාජාණ්ඩු ක්‍රමයක් (රාජ වංශ) මගිනි. මේ අතරින් පළමුවැන්න ක්‍රිපූ 2000 පමණ තිබූ සියා රාජ වංශය (Xia) වුවද චීනය මුලින්ම එක්සේසත් කළේ ක්‍රිපූ 221 දී කින් රාජ වංශය (Qin) විසිනි. අවසාන රාජ වංශය වූ කිං රාජ වංශය (Qing) 1911 දී සමාප්ත වූයේ කුඕමින්ටැං හෙවත් චීන ජාතික පක්ෂය විසින් චීන සමූහාණ්ඩුව පිහිටවීමෙන් පසුවයි. රට කුඕමින්ටැං සහ කොමියුනිස්ට් යනුවෙන් දේශපාලන කඳවුරු දෙකකට බෙදීම නිසා 20 වැනි සියවස මුල් භාගයේ චීනය අසමගියෙන් සහ සිවිල් යුද්ධවලින් පිරී පැවතිණි. 1949 දී මෙම ගැටුම් අවසන් වූයේ කොමියුනිස්ට් පෙරමුණ සිවිල් යුද්ධයෙන් ජයගෙන චීනයේ ප්‍රධාන භූමි ප්‍රදේශයේ මහජන චීන සමූහාණ්ඩුව පිහිටවීමෙන් අනතුරුවයි. කුඕමින්ටැං පෙරමුණ විසින් තම චීන සමූහාණ්ඩුවේ අගනුවර තායිවානයේ තායිපේ නුවර පිහිටවා ගනු ලැබූ අතර දැනට එය මගින් පාලනය වන්නේ තායිවානය, කින්මෙන්, මට්සු සහ තවත් කුඩා දූපත් කිහිපයක් පමණි. එතැන් සිට තායිවානයේ ස්වාධීනත්වය සහ දේශපාලන තත්වය පිළිබඳව මහජන චීන සමූහාණ්ඩුව හා චීන සමූහාණ්ඩුව අතර දේශපාලන ආරවුල් ගහණ විය.
චීනය ශිෂ්ඨාචාරයේ උප්පත්ති ස්ථාන අතරින් එකකි.
සිතියම්
ප්‍රවර්ගය:ආසියාව තුළ රටවල් ප්‍රවර්ගය:නැගෙනහිර ආසියානු රටවල්
ප්‍රවර්ගය:එක්සත් ජාතීන්ගේ සාමාජික රාජ්‍ය
අර්නස්ට් ද සිල්වා
ආරම්භක වසර
ශ්‍රීමත් අර්නස්ට් ද සිල්වා උපන්නේ ලංකාවේ ධනවත්ම පවුලක ය. ඔහුගේ දෙමාපියන් සහ ආච්චිලා සීයලා අතිශයින් ධනවත් වූ අතර රට පුරා බොහෝ ඉඩම් හිමි විය. ඔහුගේ මී සීයා වන එමන්ස් ද සිල්වා ගුණසේකර සහ ඔහුගේ සීයා වන එස්.ඩී.එස් ගුණසේකර එම දේපළ ඔහුගේ පියා වූ ඒ.ඊ. ද සිල්වාට පවරා දුන් අතර ඔහු පසුව ලංකාවේ ධනවත්ම ව්‍යාපාරිකයා බවට පත් වූ අතර ඔහුගේ පුතාට ඇල්බට් අර්නස්ට් ද සිල්වා ජූනියර් යන නම තැබීය. අධ්‍යාපනය ප්‍රථමයෙන් කොළඹ රාජකීය විද්‍යාලයෙන්, පසුව කේම්බ්‍රිජ් හි ක්ලෙයාර් විද්‍යාලයෙන් උපාධිය ලබා ගෙන ඇතුල් පන්සලේ තැබෑරුමට කැඳවනු ලැබීය. ඔහු කේම්බ්‍රිජ් හි ඔහුගේ සමකාලීනයෙකු වූ ඉන්දීය අගමැති ජවහර්ලාල් නේරුගේ සමීප මිතුරෙකු විය. ඔවුන් නැවත හමුවූයේ 1930 දී නේරු ලංකාවට සංචාරයක් සඳහා පැමිණි අවස්ථාවේදීය.
විවාහය සහ පවුල
ශ්‍රීමත් අර්නස්ට් ද සිල්වාගේ නයිට් පදවියෙන් පසු එවාඩ්නි ද සිල්වා ආර්යාව ලෙස ප්‍රසිද්ධියට පත් වූ ඔහුගේ බිරිඳ එවාඩ්නි, ඇය ප්‍රමුඛ පෙළේ දානපතිනියක වූ අතර, නිදහස ලැබීමෙන් පසු, ලංකාවේ සෙනෙට් සභාවේ පළමු කාන්තාව බවට පත්විය. ඔහුට දරුවන් හය දෙනෙක් සිටියා. ඔහුගේ එක් දියණියක් වන සීතා, 20 වැනි සියවසේ ලංකාවේ වඩාත්ම කැපී පෙනෙන සහ බලගතු සිවිල් ඉංජිනේරුවරයා ලෙස සැලකෙන ව්‍යාපාරික යූ. එන්. ගුණසේකර සමඟ විවාහ වූ අතර, එහි ප්‍රථම තරු පහේ හෝටල් ඇතුළු ජාතියේ විශාලතම ගොඩනැඟිලි බොහොමයක් ගොඩනඟා ඇති අතර, ඔහුම නිහඬ දානපතියෙකු විය. තවත් දියණියක් වන ස්වර්ණපාලි, මහ රෝහලේ (කොළඹ) සම්මානිත උපදේශන වෛද්‍යවරියක වූ ඕ.ආර්. මෙඩොන්සා සමඟ විවාහ විය.
දානපතිකම
ශ්‍රීමත් අර්නස්ට් ද සිල්වා විසිවන සියවසේ ලංකාවේ සිටි ශ්‍රේෂ්ඨතම දානපතියා වූ අතර, අතිවිශාල පුණ්‍ය ප්‍රයත්නයන් සඳහා අරමුදල් සම්පාදනය කළේය. ඔහුගේ විවිධ ව්‍යාපෘති අතර ප්‍රධාන පාසල් හතරක් (දේවපතිරාජ විද්‍යාලය, දෙමටගොඩ වේළුවනාරාම විද්‍යාලය සහ ලක්ෂ්මි විද්‍යාලය ඇතුළුව) ගොඩනැගීම සහ එහි සිසුන්ට නොමිලේ අධ්‍යාපනය මෙන්ම ශිෂ්‍යත්ව ලබා දීම ද විය. දේවපතිරාජ විද්‍යාලය හරහා ශ්‍රීමත් අර්නස්ට්, ලංකාවේ නිදහස් අධ්‍යාපනය ස්ථාපිත කිරීමට වසර 23කට පෙර, දකුණේ මංගල නිදහස් බෞද්ධ ඉංග්‍රීසි පාසල ආරම්භ කළ අතර, එම නිසා 'නිදහස් අධ්‍යාපනයේ සීයා' ලෙසින් ඇතැම් විට හඳුන්වනු ලබන්නේ සංකල්පනය සහ සාර්ථකව ක්‍රියාත්මක කිරීම සඳහාය. ඔහු සහ ඔහුගේ බිරිඳ, සෙනෙට් සභික එවඩ්නේ ද සිල්වා ආර්යාව, කටුනායක අක්කර 9 (මීටර් 36,000) ක පරිත්‍යාගයක් ලෙස ලංකාවේ සමාරම්භක ළමා නිවාසයට අරමුදල් සම්පාදනය කළහ.
ඔහු ලංකාවේ ප්‍රථම ක්ෂය රෝග නිවාරණ මධ්‍යස්ථානය කඳානේ ස්ථාපිත කළේය. සංවිධානයේ වියදම් පියවා ගැනීම සඳහා සර් අර්නස්ට් අක්කර ගණනක කුරුඳු සහ පොල් වත්තක් ද පරිත්‍යාග කළේය. ඔහු ක්ෂය රෝගය වැළැක්වීමේ ලංකා ජාතික සංගමයේ (CNAPT) සභාපති ලෙස කටයුතු කළේය. ශ්‍රීමත් අර්නස්ට් සෞඛ්‍ය සේවය සඳහා කළ නොයෙකුත් දායකත්වයන් අතර, ඔහුගේ පියා වන ඒ. ඊ. ද සිල්වා (ජේෂ්ඨ) සිහිපත් කිරීම සඳහා ලංකාවේ පළමු X-ray යන්ත්‍රය ඇතුළුව විකිරණ අංශය ජාතික රෝහලට පරිත්‍යාග කිරීම ද විය.
ලංකා බැංකුවේ නිර්මාතෘ-සභාපතිවරයා වශයෙන්, ඔහු දිවයිනේ අඩු ආදායම්ලාභීන්ට මූල්‍ය ආධාර සැපයීම සඳහා පිහිටුවන ලද රාජ්‍ය උකස් බැංකුවේ අධිපතිවරයා ද විය. ඇන්ජලා ළමා නිවාසය, පරාක්‍රම නිවාසය, මීගමුව, වලාන, බියගම, කඳාන, හීනටියන යන ප්‍රදේශවල ළමා නිවාස, බෝකන්ද ප්‍රදේශයේ මාතෘ නිවාසයක්, සල්ගල ප්‍රදේශයේ ආරාමයක්, රාජගිරියේ ආරාමයක් පිහිටුවීම ඔහුගේ විවිධ මානව හිතවාදී ක්‍රියා අතර විය. වැලිසර ළමා රෝහල සහ වන්නි අත්පත්තු කුරුණෑගල අංග සම්පූර්ණ රෝහල. ගාමිණී මාතා වැඩිහිටි නිවාසය, මල්ලිකා නිවහන, හරිශ්චන්ද්‍ර විද්‍යාලය වැනි වටිනා පුණ්‍ය ආයතන පිහිටුවීමට ද ඔහු සහාය විය. ඔහු අනාථ නිවාස, රෝහල්, පාසල්, සමාජ සේවා ආයතන, පන්සල් සහ ආරාම ගණනාවකට ඉඩම්, ගොඩනැගිලි සහ අරමුදල් ලබා දුන්නේ කිසිදු ප්‍රසිද්ධියක් හෝ ප්‍රචාරයක් නොමැතිව ය.
විශ්වාසය
ශ්‍රීමත් අර්නස්ට් ද සිල්වා මහතා බුදුදහමේ උන්නතියට විශාල දායකත්වයක් ලබාදුන් ප්‍රබල බෞද්ධයෙකි. ඔහු 1911 දී දිවයිනක් (පොල්ගස්දූව) මිල දී ගෙන එය පූජ්‍ය නාහිමියන්ට පිරිනැමීම එවැනි එක් අවස්ථාවකි. ප්‍රසිද්ධ ජර්මන් ජාතික නානාතිලෝකේ බෞද්ධ භික්ෂූන් වහන්සේලා සඳහා ආරාමයක් ආරම්භ කිරීමට. බුරුමයේ පැවිදි වූ කීර්තිමත් ජර්මානු මහාචාර්යවරයෙකු වන නිර්මාතෘ-ප්‍රෙසෙප්ටර්, ජර්මනිය, ප්‍රංශය, ඕලන්දය, යුගෝස්ලාවියාව, එංගලන්තය සහ ඇමරිකා එක්සත් ජනපදය යන රටවලින් කිහිප දෙනෙකු නම් කිරීමට ලෝකයේ සෑම ප්‍රදේශයකින්ම බොහෝ විද්වතුන් සහ චින්තකයින් ආකර්ෂණය කර ගත්තේය. බටහිර සිට ඈත පෙරදිග දක්වා වූ අතර ලෝකයේ බුදුදහම පුනර්ජීවනය කිරීමේ ප්‍රමුඛ කාර්යභාරයක් ඉටු කළේය. ශ්‍රීමත් අර්නස්ට් ශ්‍රීමත් අර්නස්ට් ලංකාව දර්ශනයේ සහ ආගමික ලෝකයේ සිතියමට ඇතුළත් කිරීමට මූලික විය.
ජර්මන් ජාතික භික්ෂුවගේ ශ්‍රේෂ්ඨ ශ්‍රාවකයකු වූ පූජ්‍ය හාමුදුරුවෝ එදා. නයනපොනිකාට තම යුදෙව් මව නාසි සතුරුකම්වලින් ඈත් කිරීමට සිවුරු හැර ජර්මනියට යාමට අවශ්‍ය වූ අතර, ශ්‍රීමත් අර්නස්ට් ඔහුගේ බලපෑම භාවිතා කර ඔහුගේ මව සහ ඥාතීන්ට සහතික වී ඔවුන් ලංකාවට ගෙන්වා ගත් අතර සමහරු ඔහුගේ වත්තක පදිංචි වූහ.
ඔහු මෙම මව සමඟ පන්සලක් ද ඉදි කළේය: වේළුවනාරාමය. ඔහු YMBA (තරුණ පිරිමි බෞද්ධ සංගමය) සහ කළුතර බෝධි භාරයේ සභාපතිවරයා වූ අතර ඔහුගේ බිරිඳ ලංකා කාන්තා බෞද්ධ මහා සම්මේලනයේ සමාරම්භක සභාපතිනිය වූවාය. 1989 සිට 1993 දක්වා ලංකාවේ ජනාධිපතිව සිටි රණසිංහ ප්‍රේමදාස ඔහු ගැන පැවසුවේ "ඔහු උදව් නොකළ බෞද්ධ පන්සලක් හෝ පාසලක් තිබේ නම් එය ලංකාවේ නොවේ" යනුවෙනි.
ධනය
ශ්‍රීමත් අර්නස්ට් ඔහුගේ කාලයේ ලංකාවේ ධනවත්ම පුද්ගලයා වූ අතර විසිවන සියවසේ සිටි ධනවත්ම ලාංකිකයන්ගෙන් කෙනෙකි. ඔහුට උරුම වී තේ, රබර්, පොල් වතු අක්කර දහස් ගණනක් මෙන්ම කොළඹ ප්‍රමුඛ ප්‍රදේශවලින් ඉඩම් මිලදී ගෙන ඇත. එවැනි එක් වතුයායක් වූයේ සුප්‍රසිද්ධ අක්කර 1200 (5 km²) රබර් වගාවක් ලෙස භාවිතා කරන ලද සාලාව වත්ත. එමෙන්ම බිංගිරියේ රුක්කත්තන වතුයායද පොල් වත්තක් ලෙස භාවිතා කළ ඔහුගේ තවත් දේපලක් විය. කුරුඳුවත්තේ (කොළඹ 7) අක්කර 46ක (පර්චස් 7360) ඉඩමක් ඔහුට හිමිව තිබුණි, එය ලංකාවේ මිල අධිකම ප්‍රදේශයක් වන අතර එය 2010 ගණන්වල ආර්ථිකයේ දළ වශයෙන් ඩොලර් මිලියන 600ක් පමණ වනු ඇත. ඔහුගේ සමාගම ලංකා නිෂ්පාදන, ප්‍රධාන වශයෙන් ප්ලම්බගෝ (මිනිරන්), ඩෙසිකේටඩ් පොල්, කෙඳි, කොකෝවා, රබර්, කුරුඳු සහ තේ පිළිබඳ සෑම විස්තරයක්ම ගනුදෙනු කළේය. ප්‍රධාන අපනයන ව්‍යාපාරය ලන්ඩන්, හැම්බර්ග් සහ අනෙකුත් යුරෝපීය වරායන්හි සමාගමේ නියෝජිතයන් හරහා එක්සත් රාජධානිය සහ මහාද්වීපය සමඟ සිදු කරන ලදී. ඔහුගේ නිවහන වූ "සිරිමතිපාය මන්දිරය" එවකට අශ්ව ගාල් සහ ටෙනිස් පිටිවලින් සමන්විත වූ අතර එය දැන් අගමැති කාර්යාලය ලෙස ක්‍රියා කරයි.
විනෝදාංශ
මහජන ජීවිතය හැරුණු විට ද සිල්වාගේ කේන්ද්‍රීය ආශාව වූයේ මුද්දර එකතු කිරීමයි. ඔහුගේ ලංකා එකතුව, පස්වන ජෝර්ජ් රජුට පමණක් දෙවැනි වූ ලෝක මට්ටමේ ඒවා වූ බව පැවසේ. ඔහු ලෝකයේ වඩාත්ම කැපී පෙනෙන මුද්දර කරුවන්ගෙන් කෙනෙකු බව කියනු ලබන අතර ජනප්‍රිය තැඹිලි-රතු "තැපැල් කාර්යාලය" මොරිෂස් වන් පෙනි (1847) මුද්දරය ද ඔහු සතු විය; ලෝකයේ දුර්ලභම සහ මිල අධික මුද්දර අතරට සැලකේ. ඔහුගේ පුණ්‍ය ක්‍රමවලට අනුව, ඔහු YMBA මූලස්ථාන ගොඩනැගිල්ල ඉදිකිරීම සඳහා මුද්දරය ඔහුගේ ඥාතියෙකු වන ශ්‍රීමත් සිරිල් ද සොයිසා වෙත පරිත්‍යාග කළේය. පසුව, 1993 දී වෙන්දේසියකදී මුද්දරය ඩොලර් මිලියන 1.1ක් ගෙන ආවේය
ශ්‍රීමත් ඒ.ඊ.ද සිල්වා ඔහුගේ කාලයේ සිටි විශිෂ්ටතම ලංකා බිලියඩ් ක්‍රීඩකයෙකු ලෙසද ප්‍රකට වූ අතර ලංකා ආධුනික බිලියඩ් සංගමයේ අනුශාසකවරයාද විය. ඔහු එවකට සිටි ලෝක ශූරයන් සමඟ ඔහුගේ මන්දිරයේ සහ සමාජ ශාලාවේ වට ක්‍රීඩා කළේය. ඔහු සිලෝන් ටර්ෆ් ක්ලබ් හි සභාපතිවරයා ද වූ අතර, ඔහුගේ ප්‍රියතමයන් වන ලුවෙලෝ සහ එල් ඇලෙග්‍රෝ සමග ලංකාවේ ආණ්ඩුකාර කුසලාන දෙකක් මෙන්ම කල්කටාවේ ආණ්ඩුකාර කුසලානයක් දිනා ගැනීමේ දුර්ලභ විශිෂ්ඨත්වය ද ඔහු සතු විය. ජනාධිපති වශයෙන්, ඔහු "රජවරුන්ගේ ක්‍රීඩාව" තුළ ඉහළ මට්ටමේ අඛණ්ඩතාවක් පවත්වා ගෙන ගියේය. ඔහු රෝල්ස් රොයිස් රථයක් හිමිකරගත් පළමු ලාංකිකයාද විය.
ගෞරව
අර්නස්ට් ද සිල්වා 1946 වසරේ නව අවුරුදු ගෞරව උළෙලේ දී ලංකාවේ සිදු කළ මහජන සේවය වෙනුවෙන් හයවන ජෝර්ජ් රජු විසින් 1946 ජනවාරි 1 වන දින නයිට් උපාධියක් ලබා ගන්නා ලදී. ඔහුගේ සේවය අගයමින් මල් පාර (ඔහු පදිංචිව සිටි) ශ්‍රීමත් අර්නස්ට් ද සිල්වා මාවත ලෙස නම් කර ඔහුට ගෞරවයක් වශයෙන් මුද්දරයක් නිකුත් කරන ලදී. ඔහුගේ පරම්පරාවේ වඩාත්ම ගෞරවනීය හා ධනවත්ම ලාංකිකයා ලෙස සැලකෙන ඔහුට පළමු ලංකා ආණ්ඩුකාරවරයා (ලංකාවේ බ්‍රිතාන්‍ය අධිරාජ්‍යයාගේ නියෝජිතයා, එනම් තථ්‍ය රාජ්‍ය නායකයා) තනතුර පිරිනමන ලදී, එය ඔහු පුද්ගලික හේතූන් මත ප්‍රතික්ෂේප කළේය.
ශ්‍රීමත් අර්නස්ට් ද සිල්වා වයස අවුරුදු 70 දී අභාවප්‍රාප්ත විය, ලංකාව නිදහස ලබා වසර දහයකට පමණ පසු, ඔහු වෙහෙස මහන්සි වී වැඩ කළේය. ඔහුගේ අවමංගල්‍ය උත්සවයේදී එවකට අගමැතිව සිටි එස්.ඩබ්ලිව්.ආර්.ඩී.බණ්ඩාරනායක අගමැතිව සිටි එස්.ඩබ්ලිව්.ආර්.ඩී.බණ්ඩාරනායක ජාතියට විඳීමට සිදුවන පාඩුව ගැන සඳහන් කළ අතර ශ්‍රී ලංකාව වෙනුවෙන් කළ සේවය වෙනුවෙන් මියගිය දානපතියාට ස්තුතිය පුද කළේය. "වචනයේ සෑම අර්ථයකින්ම සැබෑ මහත්මයා".
හිපි සංස්කෘතිය
right|500px
ප්‍රධාන සංස්කෘතියක ලක්‍ෂණ ඇතුළත්වු,තමන්ටම අවේණික සමාජ හරපද්ධතියක් නිර්මාණ කොටගත් උප සංස්කෘතියක් ලෙස හිපි සංස්කෘතිය හැදින්විය හැකිය.නවසීලන්තය,ජපානය,මෙක්සීකෝව බ්‍රසීලය ,කැනඩාව ආදී කොටගත් යුරෝපයේ ‍බෝහෝ රටවල මෙම සංස්කෘතිය  ව්‍යාප්තව පැවතුනද, මූලික ලෙස හිපි සංස්කෘති‍යේ ප්‍රභවය දැකගත හැකි වුයේ ඇමරිකානු සමාජය තුළිනි.1960 දශකයේ මුල් භාගයේ ඇරඹි මෙම හිපි සංස්කෘතිය මුල් කාළීන යුගයේදි සමාජ හා සංස්කෘතික ව්‍යාපාරයක් ලෙස දැකිය හැකි විය. තරැණ කොටස් රෑසකගේ ඵකතුවක් මෙහි දැකගත හැකි වු අතර,මෙම තරැණ කොටස් වයස අවුරැදු 15-25 දක්වා වයස් කාණ්ඩ වලින් යුක්ත විය.නිදහස සහ ස්වාධීනත්වය ප්‍රිය කළ මොවුන් බොහෝ දෙන,ඇමරිකානු මධ්‍යම පාන්තික පවුල්හැර දමා පැමිණි අය වීම විශේෂ විය. ඇමරිකානු සමාජය හා අනෙකුත් සමාජ සංස්කෘතීන් තුළ දක්නට නොහැකි වු විශේෂතා රැසක් හිපි සංස්කෘතිය තුළ දැකගත හැකි විය.පවත්නා සමාජ හරයන් විවේචනය කළ මොවුන්,විරෝධය හා අකමැත්ත පෙන්වුයේ තම ජීවන ශෛලිය තුළිනි.ඵ්, පවත්නා ජීවන රටාවට විකල්ප ජීවන ශෛලියක් හදුන්වා දීම තුළිනි.ආහාර පාන,ඇදුම් පැළදුම්,නිවාස ඉදිකිරිම්,ප්‍රවාහන සේවා ,සංගීතය හා දර්ශනය මොවුන්ගේ ප්‍රකාශන මාධ්‍ය වු අතර ඵය භාහිර සංස්කෘතීන්ට තම අදහස් ප්‍රකාශනයට මහඟු රැකුලක් විය.වර්තමානය වනවිට හිපි සංස්කෘතියේ බලපෑම තරැණ තරැණියන් තුළ දැකිය හැකි අතර, විශේෂයෙන්කොණ්ඩා සැලසුම් හා ඇඟලුම් විලාසිතා ක්‍ෂෙත්‍රය කැපී පෙනේ.
ආරම්භය හා ව්‍යාප්තිය
left|200px 1960/1970 දශකයේ ඇමරිකාවේ සැන්පැන්සිස්කෝ සහ කැලි‍‍ෆෝනියා යන නගර මුල්කොට ගෙන කුඩා කණ්ඩායමක් ලෙස හිපි ප්‍රජාවක් බිහිවන අතර ,මෙම ප්‍රජාව තරැණ කොටස් වලින් යුක්ත විය.මොවුන් විවිධ සමාජ පසුබිම් හා විවිධ හේතුන් මත තම පවුල් හැරදා පැමීණියවුන් විය.දෙමව්පියන් හා දරැවන්ගේ අදහස් අතර ගැටීමත්,සම වයස් කණ්ඩායම් සමඟ වෙනස් මාර්ගයක යැමට ඇති ආශාවත්,මෙලෙස පැමිණිමට මුලික හේතු වුයේය.නමුත් වැඩිහිටි පිරිස් මෙම ක්‍රියාවන්අයාලයේ යැමක් ලෙස පෙන්වා දුන්නද,මෙම තරැණයන්ට අවශ්‍ය වුයේ තම සිහින,බලාපොරොත්තු,ස්වාධීන මාර්ගයක යැම තුළ ඉටුකර ගැනීමටය. පවත්නා රජයේ අඬු ලුහුඩුකම් විවේචනය කළ මොවුන්,තරැණ ව්‍යාපාරයක් ලෙස නැගී සිටීමක් මුල් යුගයේ දැක ගත හැකි වුයේය. පොදු ස්ථාන,හිපි තරැණ තරැණියන්ගේ වාසස්ථාන මෙන්ම රෑස්වීම් ශාලාද විය.විශේෂයෙන් වීදී සහ උද්‍යාන මේ සඳහා යොදා ගත්තේය.මෙම හිපි තරැණ තරැණියන් සැන්පැන්සිස්කෝහි Hight Street,Ashbury Street යන වීදී ඇසුරැ කොට ගනිමින් තම පළමු හඬ ලොවට අවදි කළහ. Hight Ashbury දිස්ත්‍රික්කයේ පිහිටි Golden Gate Park,Buena Vista Park නැමති උද්‍යාන මේ සඳහා යොදා ගත්තේය. Golden Gate Park උද්‍යානය දේශන සහ රෑස්වීම් කටයුතු සඳහා යොදා ගත් අතර,ඔවුන්ගේ පළමු රෑස්වීම මෙහිදී සිදු විය. උත්සවාකාරයෙන් සිදුවු මෙම හමුව Trips Festivalනම් විය.විකට ස්වරෑපය ගත්ඇදුමින් සැරසි සිටීමත් ඵසේ ‍නොමැති නම් නිරැවතින්ද සහභාගි වීම මෙහිදී දැකගත හැකි විය.හිපි නායකයින්ගෙන් සැදුම්ලත් මෙම උත්සවය, පුරා සතියක් පුරා පැවතිණ .මෙහිදි පවත්නා ඇමරිකානු රජය මෙන්ම ලොව අනෙකුත් රටවල සිදුවන අසාධාරණ ක්‍රියා පිළිබඳව සාකච්චා කළේය.මේ තුළින්අධිරාජ්‍ය වාදය සහ යුද්දය හේතු කොටගෙන අසාධාරණයට ලක්වන තරැණ කොටස් සඳහා දිරියක් ලැබුණි.ඵබැවින් බොහෝ තරැණ කොටස්,විශ්ව විද්‍යාල සිසුන්,හිපි ව්‍යාපාර වලට නැඹුරැ වීමේ ප්‍රවණතාවක් දක්නට ලැබුණු අතර,ඵය හිපි සංස්කෘතියේ ව්‍යාප්තියටද මඟ පෑදුණි.Hight Ashbury දිස්ත්‍රික්කයේම පිහිටි Buena Vista Park උද්‍යානය රාත්‍රි කාලය ගතකිරිම සඳහා භාවිත කෙරිණ.මෙම උත්සවය පුරා ඔවුනටම අනන්‍ය වු ක්‍රියාකාරකම් රෑසක් තිබුණි.ඵ් අතර ප්‍රථම වරට LSD නම් මත්ද්‍රව්‍ය අත්හදා බැලීම,Rock and Blues සංගීතයට සවන්දීම,නර්තනයේ යෙදීම,විරැද්ධ ලිංගිකයන් සමඟ ආදරය කිරීම ප්‍රධාන තැනක් ගත්තේය. හිපි සංස්කෘතිය තුළ තිබු මෙම සරළ බව, විනෝදකාමී බව, මෙන්ම කිසිඳු නීතී පද්ධතියකට බැදී නොතිබීමත් නිසා මෙම සංස්කෘතිය තරැණ කොටස් අතර ජනප්‍රිය විය.ඵය හිපි සංස්කෘතියේ ව්‍යාප්තියටද මඟ පෑදෙන්නක් විය.
විකල්ප ජීවන ශෛලිය
තරැණ කොටස් හිපි සංස්කෘතිය කරා ඇඳි යාමටත් ඵය වැළඳ ගැනීමටත් හේතු වුයේ ඵම සංස්කෘතියටම අනන්‍යවු, ප්‍රධාන සංස්කෘතියේ ජීවන රටාවෙන් පරිභාහිර වු, විකල්ප ජීවන රටාවක් ගොඩනගාගත් නිසාය.ඵම රටාව  සුවිශේෂී  අංගයන්ගෙන් යුක්ත වු නිසාය.මෙම සුවිශේෂී  අංගයන්  සංස්කෘතික විවිධත්වය තුළින් මතු වුවක් විය.ආහාර ගැනිම,ඇඳුම් ඇදීම,ප්‍රවාහනය,සංගීතය ආදී කොටගත් ජීවිතයේ සියලු ක්‍රියාකාරකම්, තම දර්ශනය ලොවට කියා පෑමට සන්නිවේදන මාධ්‍යක් කොට ගත්තේය.වචනයෙන් නොව ක්‍රියාවෙන්ම ඔවුන් ඵ් බව පෙන්වීය.
ආහාර සහ නිවාස තනා ගැනීම
ස්වභාව ධර්මය වෙත වැඩි නැඹුරැවක් දක්වා තිබීමක් (ස්වභාවිකත්වයට වැඩි නැඹුරැවක්)පෙනීයයි.නිර්මාංශ ආහාර පරිබෝජනයට වැඩි තරැණ කොටසක් යොමුවී සිටියහ.පළතුරැ වර්ග,ඵළවළු වර්ග,කිරි සහ ධාන්‍ය වර්ගද අනුභවයට ගත්තේය.ප්‍රතිචක්‍රිකරණය කළ හැකි ස්වභාවික ද්‍රව්‍ය(කැළිකසළ,කඩදාසි, ජලය,සූර්ය තාපය)යොදා ගනිමින් බල ශක්තීන් නිපදවීමට උත්සහ ගත්තේය.. නිවාස ගත් විට නිවාස තනා තිබු‍ණේ වාහනවල ඇතුලු කොටස තුළය.ඵම නිවාස විවිධ වර්ණයන්ගෙන් හැඩ ගන්වා තිබුණි.කුඩා කුස්සියක්,නිදන කාමරයක් සහ නානකාමරයකින් යුක්ත විය. ඵම නිවාස තැනින් තැනට රෑගෙන යැමට හැකි වු අතර ඕනෑම පුද්ගලයක්ට ඇතු‍ළු වීමටත් ඉන් පිටවීමටත් නිදහස තිබුණි.ස්ථිර වාසස්ථානයන් නොවීය.
විලාසිතා
ස්ත්‍රි පුරැෂ භේදයකින් තොරව විලාසිතා සිදු කළහ.විලාසිතා අතර, කොණ්ඩා සහ ඇදුම් විලාසිතා දැක ගත හැකි විය.මේවා කාලයෙන් කාලයට යම් යම් වෙනස් වීම් වලට භාජනය වු අතර,මෙම විලාසිතා තුළ විශේෂ ලක්‍ෂණ කීපයක් දැකගත හැකි විය. right|
මෙම විශේෂ ලක්‍ෂණ තුළින් හිපි අනන්‍යතාවයක් ගොඩ නැගීමට උත්සහ ගත්තේය  කොළ,රතු සහ කහ පැහැය මුලික ලෙස, විලාසිතා සඳහා යොදා ගත් අතර ඵම වර්ණයන් තුළින් සංකේතමය අදහසක් ඉදිරිපත් විය.කොළ පැහැය පරිසර හිතකාමී බවටත් රතු පැහැය ප්‍රබල බවත් හැඟවිණ.විශේෂ අවස්ථා සඳහා නිරැවතින් හෝ අඬ නිරැවතින්(ගස් වල කොළ ශරීරය ආවරණය කොට)සහභාගි විය.මේ තුළින් නිදහස හැඟවිය.ගැහැණු පිරිමී දෙපාර්ශවයම ශරීර අලංකාරය සඳහා පච්ච කෙටීය.ශරීරයේ පැළඳි ආභරණ ඔවුන් විසින්ම නිර්මාණය කළ සරළ ඵ්වා විය.
ඇදුම්/කොණ්ඩා විලාසිතා(පිරිමී)
left TShirt,Patched Jeans,Bell bottom විලාසිතා. හිස කෙස් සහ රෑවුල දිගට වැවීම-විවිධ වර්ණයෙන් යුක්ත විය. ඇදුමට මතු පිටින් Leather Vest ඵකක් භාවිත කිරිම. පාවහන් සහිත(Leather Sandals,Boots)හෝ පාවහන් රහිත වීම. හි‍ස වටා පටියක් පැළඳ සිටීම. ගෙලෙහි නුල් සහ සිප්පි කටු වලින් තැනු ආභරණ පැළඳ සිටීම. සංකේත භාවිත කිරිම.( සාමය,ආදරය,ලිංගිකත්වය සහ මත්ද්‍රව්‍ය)මින් නිරැපිත විය. අව් කණ්ණාඩි පැළඳ සිටීම.( ජනප්‍රිය විලාසිතාවක් විය.)
ප්‍රවාහනය
right|250px ප්‍රවාහන කටයුතු සඳහා පොදු වාහන භාවිතා විය.පෞද්ගලික වාහන භාවිතයක් නොවු අතර විශේෂයෙන් VW බස් රථ යොදා ගැණින.ඵ් සඳහා හේතු කීපයක් විය. සමුහයක් ලෙස දේශියව හා විදේශියව සංචාරය කිරිම ජීවිතයේ ඵක් අංගයක් විය.පොදු වාහන භාවිතය ඵ් සඳහා වැදගත් වුයේය.විවිධ වර්ණයන්ගෙන්මෙම බස් රථ හැඩ කළ අතරම ඵහි සාමයේ සංකේතයද යෙදවිණ.
මත්ද්‍රව්‍ය භාවිතය
ජිවිතයේ වැදගත් දේවල් 02 ක් තිබුණි.ඉන් ඵකක් වුයේ මත්ද්‍රව්‍ය භාවිතයයි.සෑම අවස්ථාවකදීම සෑම මොහොතකදීම මත්ද්‍රව්‍ය භාවිතය  සඳහා පෙළඹුණු අතර මර්ජුවානා,LSD,Psilocybin,Mescaline වැදගත් තැනක් ගත්තේය.මර්ජුවානා තරැණ පිරිස් අතර නොමිලේ බෙදා දුන් අතර විලාසිතා සඳහාද භාවිත විය.මත්ද්‍රව්‍ය භාවිතය ආගමික සංකල්පයක් ලෙස යොදා ගැනීමට උත්සහ කළ ඔවුන් ඵ් සඳහා ඇමරිකානු ගෝත්‍රික සංකල්පයක් යොදා ගත්තේය.ඵ් මත්ද්‍රව්‍ය ගැනීම තුළින් දෙවියන් වහන්සේ සමඟ සම්බන්ධ වීමට හැකියාව ලැබෙන බවයි.නමුත් නියමාකාරයෙන්ම මොවුනට අවශ්‍ය වුයේ, යම් වෙනසක් සමාජය තුළ සිදු කිරීමටය.අනන්‍යතාවක් ගොඩනගා ගැනීමටය.කල්ලියක් ලෙස සිටිමින් මත්ද්‍රව්‍ය භාවිතය සිදු කළේය.මත්ද්‍රව්‍ය භාවිතය කෙතරම් ඉහළ ගියේද යත් 1969 දී කැලි‍‍ෆෝනියා රජය මත්ද්‍රව්‍ය තහනම් කිරිමට පියවර ගත්තේය.
සංගීතය
left මත්ද්‍රව්‍ය මෙන්ම සංගීතයද හිපි සංස්කෘතියේ ප්‍රධාන අංගයක් වු අතර සංගීත‍යේ විශේෂ ලක්‍ෂණ කීපයකින් යුක්ත විය. තමන් විසින් සිදුකළ නිර්මාණයන් හිපි සංගීතයේ දැක ගත හැකි විය.මේ නිසා ඔවුන් තමන්ගේම කතා වස්තු විෂය කර ගත්තේය.සෑම කෙනෙකුටම තමන්ගේම කතාවක් තිබුණි.මෙලෙස තම අදහස් ,සංස්කෘතිය ලොවට ප්‍රකාශ කළ පුද්ගලයින් කීප දෙනෙකු වු‍යේය.Jimi Hendrix-(Rock) Janis Joplin-(traditional Eastern Music) Bob Dylan(Grateful Dead And Flok Music) Bob Dylan-"Rolling Stone"-තම නිවෙස සහ පවුල අතැර ආ සැටි මෙම ගීතයෙන් නිරැපණය කරයි.
Jimi Hendrix-"Purple Haze"-මර්ජුවානා පිළිබඳවත්"Lucy in the Sky with Diamonds"-LSD අත්දැකීම පිළිබඳවත් නිරැපණය කරයි.
දේශපාලනය
දේශපාලනය හිපි සංස්කෘතියේ පැවැත්ම වු අතර වර්ග වාදයට,ජාති වාදයට විරැද්ධ විය.සාමය මෙන්ම නීතී රීතී නොමැති සංස්කෘතියක් ඔවුනට අවශ්‍ය විය.ඇමරිකානු සමාජය තුළ සුදු ජාතිකයින් හමුවේ කළු ජාතිකයින්ට සිදුවන අසාධාරණය පෙන්වා දුන් අතර ඵ් වෙනුවෙන් හඬ අවදි කළේය.ඇමරිකානු වියට්නාම යුද්ධයේදී ඇමරිකාව විසින් වියට්නාමය තුළ සිදුකරන සිවිල් අයිතිවාසිකම් (කන්තා සහ ළමා) කඩ කිරිම් පිළිබඳ තම විරෝදතාව පල කළ අතර ඵ් වෙනුවෙන් නැගී සිටීමට සමත් විය.වියට්නාමය පරාජය වනු දැක ආකල්පමීය රැකුලක් ලබා දුනි.ඵ් සඳහා විරෝධතා ව්‍යාපාර ගෙන ගියේය.ඊට බුද්ධිමතුන්,ශිෂ්‍යයන් සහභාගි විය.මොවුනට මෙතුළින් යමක් දිනා ගැනීමට හැකියාව ලැබුණි.ඵ් වියට්නාම යුද්දයට ඇමරිකාව මැදිහත් නොවීම හා යළි සොල්දාදුවන් ඇමරිකාවට ගෙන්වා ගැනීමටය.‍දේශපාලනික ලෙස මානව අයිතීන් කඩ කරනවානම් ලොව කොයි රටක් උවත් ඵ් සම්බන්දව කතා කළ යුතු යැයි පෙන්වා දුන්නේය.මේ නිසා ජාත්‍යාන්තර අවධානයට හිපි සංස්කෘතිය යොමු විය.ඇමරිකානු සමාජය තුළ පවතින දුෂණය,වංචාව සහ බලකාමයට ඵරෙහිව කොළොනි ගොඩනගා ගත්තේය.
දර්ශනය
right ඔවුනටම අනන්‍යවු දර්ශනයක් තිබුණි.සෑම ආගමක ඇති සංස්කෘතික විවිධත්වයට කැමැත්තක් දැක්වීය.බුදුන් වහන්සේ ,යේසුස් වහන්සේ,ගාන්ධී යන ආගමික නායකයින්ගේ දර්ශනයන් තුළ ඇති යම් යම් දාර්ශනික මතවාද තම දර්ශනයට යොදා ගත්තේය.යැදීම්,කන්නළවු කිරීම් ,පල්ලී වෙත යෑම් හිපි දර්ශනයේ නොතිබුණි. ස්ත්‍රි පුරැෂ සමාජ භාවය හිපි සංස්කෘතියේ දැකිය නොහැකි විය.පුරැෂයා මෙන්ම ස්ත්‍රියද ඵක හා සමාන වු අතර සමාන කර්යයන් සිදු කළේය.අසීමිත ලිංගික නිදහසක් (ද්වී ලිංගික සහ සම ලිංගික)තිබුණි.විවාහය සඳහා ප්‍රබල විරෝදයක් දැක්වු අතර විවාහය යනු ස්ත්‍රින් වහල් භාවයට පත්කරන ක්‍රමයක් ලෙස හදුන්වා දුනි.තවත් වටෙක විවාහය යනු ,සංසර්ගය සහ සන්තෘෂ්ටිය පිළිබඳ අදහසක් බැවින් දෙදෙනා කැමති නම් ඵක්ව ජීවත් වීම හෝ වෙන්ව යා හැකි විය.ඵක් ස්ත්‍රියකට හෝ පුරැෂයෙකුට සීමා නොවී කීප දෙනෙකු ඇසුරැ කිරීමට නිදහස තිබුණද කල් යත්ම සමාජ ප්‍රශ්න වැඩි විය. තාරැණ්‍යය,වගකීම් විරහිත බව සහ විනෝදය ,හිපි සංස්කෘතිය වෙලා ගත්තද 1980 පසු යුගයේ ප්‍රබල සංස්කෘතික බිඳ වැටීමකට ලක්වනු පෙනේ.කෙසේ වුවත්, හිපි සංස්කෘතියේ බලපෑම පසු කාලීන තාරැණ්‍යය කෙරේ බලපා ඇත් බැව් ජාත්‍යාන්තර විලාසිතා ක්‍ෂෙත්‍රය දෙස බැලීමේදී පෙනී යයි.පසු කාලීනව හිපි සංස්කෘතිය Big brother,Big man ලෙසඳ හදුන්වනු ලැබිණ.
හිම වලසා
වර්ගීකරණය හා පරිණාමය
Ursidae වලස් පවුල අනෙකුත් මන්ෂබක්ෂකයන්ගෙන් වසර මිලියන 38 කට පමණ පෙර වෙන්වී ගොස් ඇත. Ursinae උපකුලය වසර මිලියන 4.2 කට පමණ පෙර ආරම්භ වී ඇත. ලෝකයේ දැනට හදුනාගෙන ඇති පැරණිතම හිම වලස් ෆොසිලය වසර 130,000-110,000 ක් පමණ පැරණි උඩු හනුවකි. මෙය 2004 වර්ෂයේදී Prince Charles Foreland නම් දුපතෙන් හමුවිය. මෙම ෆොසිලය මගින් හදුනාගත් සාධක අනුව හිම වලසුන්ගේ චාර්වක දත් මීට අවුරුදු දසදහසකට හෝ විසිදහසකට පමණ පෙර දුඹුරු දත් වලින් අපසරණය වූ බවට සාක්ෂි ඇත. හිම වලසුන් Pleistocene යුගයේ ග්ලාසියරණ අවස්ථාවේ දුඹුරු වලසුන්ගෙන් පරිනාමිකව අපසරණය වූ බවට දැනට පිළිගනී.
DNA පරීක්ෂණවලින් හමුවන සාක්ෂි මීට වඩා සංකීර්ණ වේ. හිම වලසුන්ගේ මයිටකොන්ඩ්‍රිය DNA (mtDNA) දුඹුරු වලසුන්ගෙන් Ursus arctos, විභේදනය වුයේ මීට වසර 150,000 කට පමණ පසුවය. එමෙන්ම සමහර දුඹුරු වලසුන්ගේ mtDNA, අනෙක් දුඹුරු වලසුන්ට වඩා හිම වලසුන්ට කිට්ටු සම්බන්ධතාවක් දක්වති. මේ නිසා සමහර සංකල්පවලට අනුව හිම වලසුන් ස්පෂ්ට සත්ව විශේෂයක් ලෙස හදුන්වනු නොලබති. අයර්ලන්තයේ වෙසෙන දුඹුරු වලසුන්ගේ mtDNA හිම වලසුන්ට ඉතා සමාන වේ. හිම වලසුන්ගේ න්‍යෂ්ඨික ජෙනෝමය දුඹුරු වලසුන් හා සංසන්දනයේදී වෙනස් රටාවන් පෙන්නුම් කරති. මොවුන් ජානමය වශයෙන් වෙනස් ජීවින් විශේෂ 2ක් බවට විභේදනය වී ඇත්තේ වසර 603,000 ට පමණ පෙරදී ය. නුතන පර්යේෂණවලදී හිම වලසුන්ගේ, දුඹුරු වලසුන්ගේ හා කළු වලසුන්ගේ සම්පුර්ණ ජෙනෝමය පරික්ෂා කරන ලදී(අතීතයේදී සිදු කරනු ලැබූ මයිටකොන්ඩ්‍රිය හා පාර්ශ්වික ජෙනොම පරික්ෂා පමණි). එහිදී හිම වලසුන් මීට වසර මිලියන 4-5 ට පමණ පෙර දුඹුරු වලසුන්ගෙන් පරිණාමය වූ බවට හදුනාගෙන ඇත.
හිම වලසුන් හා දුඹුරු වලසුන් අතර අන්තර් අභිජනනයෙන් පැටවුන් බිහි කල හැක. ග්‍රීෂ්ම ඍතුවේදී හිම වලසුන් ගොඩබිම ප්‍රදේශයටද, දුඹුරු වලසුන් උතුරු දෙසටද සංක්‍රමණය වන අවස්ථාවලදී මොවුන් සංසර්ගයේ යෙදෙති. බොහෝ දුඹුරු වලසුන් හට 2% පමණ හිම වලසුන්ගේ ජාන ඇති නමුත් ඇලෙක්සැන්ඩර් කොදෙව් දුපත් ආශ්‍රිතව වාසය කරන දුඹුරු වලසුන් සංගහනයෙන් හිම වලස් ජාන 5% ත් 10% ත් අතර ප්‍රමාණයක් දක්නට ලැබේ. මින් පෙන්නුම් කරන්නේ එම ප්‍රදේශවල දුඹුරු වලසුන් හා හිම වලසුන් අතර අන්තර් අභිජනනයන් බහුලව සිදුවන බවය. මෙම අන්තර් අභිජනන මගින් සරු දෙමුහුම් වලසුන් බිහි වේ. නවතම සාක්ෂි යෝජනා කරන්නේ හිම වලසුන්ගේ හා දුඹුරු වලසුන්ගේ අතර ජානමය සමානභාවයට හේතුව ඔවුන් දිගු කාලයක් තිස්සේ අන්තර් අභිජනනය කිරීමය. එනමුදු මෙම විශේෂයන් ජිවත් වන පරිසරය, රූපකාය, පරිවෘත්තීය ක්‍රියාවලි, සමාජ චර්යා, භෝජන රටා හා අනෙකුත් රුපනුදර්ශිය ලක්ෂණ එකිනෙකාගෙන් වෙනස් වන නිසා ඔවුන් ජීවින් විශේෂ 2ක් ලෙස වර්ගීකරණය කරනු ලබති.
හිම වලසුන් ප්‍රථමවරට ලේඛනගත කිරීමේදී උපවිශේෂ 2ක් හදුනාගනු ලැබිණි. 1774 වර්ෂයේදී කොන්ස්ටන්ටයින් ජෝන් ෆිප්ස් (Constantine John Phipps) විසින් Ursus maritimus maritimus එක් උපවිශේෂයක් ද, පීටර් සයිමන් පැලස් (Peter Simon Pallas) විසින් 1776 වර්ෂයේදී Ursus maritimus marinus නම් උපවිෂේශයක්ද හදුනා ගන්නා ලදී. නමුත් පසු කාලයක මෙම උපවිශේෂයන් නිෂ්ප්‍රභා විණි. අද වනවිට එක් හිම වලස් උපවිශේෂයක් පිලිබදව පමණක් සාක්ෂි ලැබී ඇත. Ursus arctos විශේෂයෙන් පැවතෙන Ursus maritimus tyrannus නම් උපවිශේෂය Pleistocene යුගයේදී වදවී ගියහ. මෙම උපවිශේෂය දැනට වෙසෙන හිම වලසුන්ට වඩා සැලකිය යුතු ලෙස විශාලත්වයෙන් වැඩි වේ.
සංගහනය හා ව්‍යාප්තිය
හිම වලසුන් ආක්ටික් වෘත්තය හා ඒ ආශ්‍රීත භුමි කලාපවල ව්‍යාප්තව ඇත. උත්තර ධ්‍රැවයයේ ජනශුන්‍යබාවය හේතුකොට ගෙන හිම වලසුන්ට තම ජන්මභුමි රදවාගැනීමට හැකියාව ලැබී ඇත. කටුක දේශගුණය නිසා හිමවලසුන්ගේ ජන්ම භුමි පරික්ෂා කිරීම අපහසු කටයුත්තකි. මේ නිසා හිමවලසුන්ගේ සංගහනය නිසැක වශයෙන් ඇස්තමේන්තු කිරීම අපහසු වේ. ජීව විද්‍යාඥයන් අනුමාන කරන අන්දමින් දැනට ලොව වටා හිම වලසුන් 20000-25000 පමණ ජීවත් වේ. හිම වලසුන්ගේ උපසංගහන 19 ක් දැනට හදුනාගෙන ඇත. මෙම උපසංගහන අතර අන්තර් අභිජනනයෙන් පැටවුන් බිහිකල හැක. හිම වලසුන්ගේ සංගහනයෙන් 70% ක් උතුරු ඇමරිකාවේ වාසය කරන අතර ඊට උපසංගහන 13 ක් අයත් වේ. බ්යුෆෝර්ට් මුහුදේ සිට දකුණු දිශාවට හඩ්සන් බොක්ක දක්වාද, නැගෙනහිර දිශාවට ග්‍රීන්ලන්තයේ බැෆ්ෆින් බොක්ක දක්වාද, උතුරු ඇමරිකාවේ හිම වලසුන් ව්‍යාප්තවී ඇත. ආසියානු-යුරෝපිය ප්‍රදේශයේ ග්‍රීන්ලන්තය, බරෙන්ට්ස් මුහුද, කාරා මුහුද, ලප්ටෙව් මුහුද හා චුක්චි මුහුද ලෙස උපසංගහන 5 ක් දැනට හදුනාගෙන ඇත. සීමිත දත්ත නිසා මෙම උපසංගහන පිලිබදව වැඩිදුර විස්තර තවමත් සොයාගෙන නොමැත.
හිම වලසුන්ගේ නිජබිම් ප්‍රධාන වශයෙන් ඩෙන්මාර්කය, නොර්වේ, රුසියාව, ඇමරිකා එක්සත් ජනපදය හා කැනඩාව නම් රටවල් පහක් පුර ව්‍යාප්ත වී ඇත. මෙම රටවල් පහ අන්තර්ජාතික හිම වලසුන් සංරක්ෂණය කිරීමේ සම්මුතියට අත්සන් තබා ඇත. මෙම සම්මුතිය හරහා ඔවුන් හිම වලසුන් පිලිබදව පර්යේෂණ හා සංරක්ෂණ කටයුතු වලට අන්‍යෝන්‍ය සහයෝගිතාව පලකර ඇත. හිම වලසුන් නිරීක්ෂණය සදහා 1980 දශකයේ මැද භාගයේ සිට නවීන මිල අධික උපක්‍රම භාවිතවේ. හෙලිකොප්ටර් යානා මගින් හා හිම වලසුන්ගේ වාසභුමි නිරීක්ෂණය කිරීම හා හිම වලසුන්ගේ කනේ ඉලෙක්ට්‍රොනික හදුනාගැනීමේ සම්බන්ධකයක් සවිකිරීම මෑත කාලයේදී හිම වලසුන් නිරීක්ෂණයට යොදාගන්න ප්‍රචලිත ක්‍රම වේ. මෑතක සිට සාගින්නෙන් පෙලෙන හිම වලසුන් ජනාවාස අසලට සංක්‍රමණය වී ඇත. මෙම කරුණ නිසා ‘හිම වලසුන්ගේ ගහනය වැඩි වී ඇතැයි’ විශ්වාස කිරීම නිවැරදි නොවේ. ඔවුන් මෑත කාලයේ වැඩිපුර ජනාවාස අසල දක්නට ලැබෙන්නේ ඔවුන්ගේ ගහනය වැඩිවීමක් නිසා නොව, ඔවුන්ට ප්‍රමාණවත් ආහාර නොමැති නිසාවෙනි. 2009 වර්ෂයේදී හිම වලස් උපසංගහන 19න්, 8 ක ගහනය ක්‍රමයෙන් අඩු වෙමින්ද, 3 ක ගහනය ස්ථාවර මට්ටමකද, 1 ක ගහනය ක්‍රමයෙන් වැඩි වෙමින්ද පවතින අතර, උපසංගහන 7 ක් පිලිබදව ප්‍රමාණවත් දත්ත වාර්තාවී නොමැත.
වාසභූමිය
හිම වලසුන් මුහුදු ක්ෂීරපායි විශේෂයකි. ඔවුන්ගේ සුපුරුදු වාසභූමීන් ආක්ටික්හී අයිස් මිදුණු මහද්වීපික තටාක හා කුඩා දුපත් සමුහයන් වේ. මෙම ප්‍රදේශ “ආක්ටික් ජෛව වළල්ල” නමින් හැදින්වෙන අතර මෙහි ජෛව ක්‍රියාකාරිත්වය ආක්ටික්හී අනෙකුත් ප්‍රදේශ හා සැසදීමේදී ඉතා ඉහල අගයක් ගනී. හිම වලසුන් බොහෝවිට හැසිරෙන්නේ අයිස් තට්ටු, මුහුදු ජලය හා ගැටෙන ස්ථානවලය. එයට හේතුව මෙම ස්ථානවල හිම වලසුන්ගේ ප්‍රියතම ආහාරය වන සීල් මත්ස්‍යයින් බහුලව ගැවසිමයි. හඩ්සන් බොක්ක හා ජේම්ස් බොක්ක ආශ්‍රීතව අයිස් කුට්ටි ග්‍රීෂ්ම ඍතුවේදී සම්පුර්ණයෙන් දියවී යයි. මේ නිසා මෙම කාලයේදී හිම වලසුන් ගොඩබිම දෙසට සංක්‍රමණය වේ.
භෞතික ලක්ෂණ
හිම වලසා ලෝකයේ විශාලතම භෞමික මාංශ භක්ෂකයා වන අතර, සයිබිරියානු ව්‍යාඝ්‍රයාට වඩා දෙගුණයකින් විශාල වේ. වැඩුණු පිරිමි වලසකු සාමාන්‍යයෙන් බරින් කිලෝග්‍රෑම් 350 - 700 (රාත්තල් 770 – 1500) හා දිගින් මීටර 2.4 – 3 (අඩි 8 – 10) ක් පමණද වේ. වැඩුණු වැලහින්නියක් බරින් කිලෝග්‍රෑම් 150 – 250 (රාත්තල් 330 - 550) හා දිගින් මීටර 1.8 – 2.4  (අඩි 6 – 8) පමණද වේ. ගර්භනී වැලහින්නියක් බරින් කිලෝග්‍රෑම් 500 (රාත්තල් 1100) පමණ වේ. එමෙන්ම වැඩුණු හිම වලසෙකු උසින් සෙන්ටිමීටර 122 – 160 (අගල් 48 – 63) පමණ වේ.
දුඹුරු වලහා සමග සැසදීමේදී හිම වලහාට දිගටි සිරුරක්, දිගටි හිස්කබලක් හා දිගටි නාසයක්ද ඇත. හිම වලසුන්ගේ පාද විශාල වන අතර මෙය හිම හා තුනී අයිස් තට්ටු මත ඇවිදීමට හා පිහිනීමේදී ඉදිරියට තල්ලු කිරීමටද උපකාරී වේ. ඔවුන්ගේ පාද කුඩා ගැටිති වලින් සම්න්විත වේ. මෙම ගැටිති මගින් හිම මත ඝර්ෂනය වැඩිකිරීම හේතුවෙන් ඇවිදීමට පහසු වේ. හිම වලසුන්ගේ කෙටි හා ශක්තිමත් නිය ගොදුරු අල්ලාගැනිමට උපකාරී වේ. ඔවුන්ගේ යටි අතට වක්වූ නිය අයිස් හැරීමට උපකාරී වේ.
හිම වලසුන්ට දත් 42 ක් පිහිටයි. ඔවුන්ගේ රදනක දත් විශාල හා මුවහත් වන අතර එමගින් ඔවුන්ගේ මාංශ භක්ෂකතාව මැනවින් පිළිබිඹුවේ. හිම වලසුන්ගේ උඩු ඇන්දේ දන්ත සුත්‍රය 3.1.4.2 වන අතර පහත ඇන්දේ දන්ත සුත්‍රය 3.1.4.3 ක් වේ.
හිම වලසුන්ට ඝන මේද තට්ටුවක්, සමක් හා ලෝම ස්තරයක් ඇත. මේවා ශරීරයේ තාප හානිය අවම කර ශරීරය උණුසුම් කිරීමට උපකාරී වේ. හිම වලසුන්ගේ ශරීර උෂ්ණත්වය සෙල්සියස් අංශක 10 (ෆැරන්හයිට් අංශක 50)ක් අභිබවා ගියහොත් ශරීරය අධික ලෙස රත් වේ. මොවුන්ගේ ශරීර උෂ්ණත්වය කෙතරම් කුඩාද යත්, අධෝරක්ත ඦායාරුපවලට ඔවුන්ගේ ශරීර උණුසුම හසුවන්නේ නැත. හිම වලසුන්ගේ ඝන ලෝම ස්තරය සුදු පාටට හුරු වේ. මැයි සිට අගෝස්තු මාසය දක්වා ඔවුන්ගේ ලොම් සැලීම සිදුවේ. අනෙකුත් ආක්ටික් ක්ෂීරපායින් මෙන් හිම වලසාගේ ග්‍රීෂ්ම ඍතුවේදී ලෝම වේශාන්තරණය උදෙසා තද පැහැයට හැරීමක් සිදුනොවේ.
හිම වලසුන්ට ගද සුවද හදුනාගැනීමේ තීව්‍ර හැකියාවක් ඇත. ඔවුන්ට කිලෝ මීටර 1.6 ක් දුරින් ඇති හෝ මීටරයක් ගැඹුරින් පිහිටි සීල් මතස්‍යයින් හදුනාගත හැක. ඔවුන්ට මිනිසාට සමාන ශ්‍රවණ සංවේදනයක් ඇති අතර, හොදින් දුර පෙනීමේ හැකියාවක්ද ඇත.
හිම වලසුන් ඇති දක්ෂ පිහිනුම් කරුවන් වන අතර ගොඩබිම සිට කිලෝමීටර 300 (මීටර 200)ක් පමණ දුර ආක්ටික් මුහුදේ පිහිනමින් සිටින හිම වලසුන් සොයාගැනීමට ලැබී ඇත. හිම වලසුන්ගේ ශරීරයේ තැන්පත් වී ඇති මේද තට්ටුව උත්ප්ලාවකතාවයක් ලබාදෙමින් පිහිනීමට උපකාරී වේ. හිම වලසුන්ට පැයට කිලෝමීටර 10 (පැයට හැතැප්ම 6) ක වේගයෙන් පිහිනිමටද, පැයට කිලෝමීටර 5.6 (පැයට හැතැප්ම 3.5) ක වේගයෙන් ඇවිදිමටද, පැයට කිලෝමීටර 40 (පැයට හැතැප්ම 25) ක වේගයෙන් දිවිමටද හැකියාවක් ඇත.
දඩයම් කිරීම හා ආහාර පරිභෝජනය
හිම වලසා යනු වලස් පවුලට අයත් අතිශයින්ම මාංශ භක්ෂක සාමාජිකයාය. ඔවුන්ගේ ප්‍රියතම ආහාරය සීල් මතස්‍යයින්ය. සීල් මතස්‍යයින් හුස්ම ගැනීමට හෝ අයිස් මත විවේක ගැනීමට ගොඩබිමට පැමිණීමේදී හිම වලසුන්ගේ ගොදුරු බවට පත්වේ. හිම වලසුන් වැඩිපුරම දඩයම් කරන්නේ අයිස් තට්ටු ජලය හා මුසුවන කෙලවරවල් වලය.
හිම වලසුන් විශිෂ්ට ගන්ධ සංවේදනය මගින් සීල් මතස්‍යයින් සිටින ස්ථාන හදුනාගත හැක.ඔවුන් නිසොල්මන්ව ගොදුර ලං වනතුරු ජල තටාක අසල බලාසිටිති. සීල් මතස්‍යයින් හුස්ම ගැනීමට ජාල පෘෂ්ටය අසලට පැමිණීමේදී ඔවුන්ගේ ප්‍රශ්වාස වාතය හිම වලසාට හදුනාගත හැක. එවිට හිම වලසුන් ඔවුන්ගේ ඉදිරිගාත් ජාල තටාකයට දමා සීල් මතස්‍යයින් ගොඩබිමට ඇද දමති. ඉන්පසුව ඔවුන්ගේ ශක්තිමත් දත් මගින් සීල් මතස්‍යයින් හිස සපා කුඩු කර මරා දමති. මීට අමතරව ගොඩබිම විවේක ගන්නා සීල් මතස්‍යයින් ලුහුබදිමෙන්ද, සීල් මතස්‍යය කැදලි වලට කඩා පැනිමෙන්ද සීල් මතස්‍යයින් ගොදුරු කරගැනීමට හිම වලසාට හැකිය.
වැඩුණු වලසුන් කැමට ප්‍රිය කරන්නේ සීල් මතස්‍යයින්ගේ කැලරි පිරි මාංශ හා මේද තැන්පතු ය. නමුත් කුඩා වලසුන් ප්‍රෝටීන් අනුන රතු පැහැති මාංශ කැමට ප්‍රිය කරති. මීට අමතරව හිම වලසුන් කුරුළු පැටවුන් හා කුරුළු බිත්තරද ආහාරයට ගනිති. මවගෙන් වෙන්වූ යොවුන් හිම වලසුන් හට තනිව දඩයම් කිරීම ඉතා පහසු කටයුත්තක් නොවේ. මේ නිසා ඔවුන්ට අනිකුත් හිම වලසුන් කා දමා අත්හැර දැමු මළකුණු වල කොටස් ආහාරයට ගැනීමට සිදුවේ. එසේම යොවුන් හිම වලසුන් දඩයම් කිරීමට සාර්ථක වුවද, සමහර අවස්ථාවලදී වැඩුණු හිම වලසුන්ගෙන් දඩයම බේරා ගැනීමට අසමත් වේ. එවිට ඔවුන්ට සිදු වන්නේ වැඩුණු වලසුන්ගෙන් ආහාර ගෙන හමාර වනතුරු බලාසිටිමටය. ආහාර ගැනීමෙන් පසු හිම වලසුන් හිම හෝ ජලය උපයෝගයෙන් තම ශරීරය පිරිසිදු කරගනිති.
හිම වලසුන් ඉතා දක්ෂ මෙන්ම ශක්තිමත් විලෝපිකයන් වෙති. හිම වලසකුට තම දේහ ස්කන්ධය මෙන් දෙගුණයක් බරින් යුතු මුහුදු ඇතෙකු දඩයම් කලහැක. එසේම මුහුදු ඇතාට සමාන ස්කන්ධයෙන් යුතු බෙලුගා තල්මසුන් දඩයම් කිරීමටද හිම වලසුන්ට හැකියාව ඇත. නමුත් ඔවුන්ගේ සිරුරු ඉතා ඉක්මණින් රත්වන නිසා හිම වලසුන්ට වැඩිදුර දිවීමේ හැකියාවක් නොමැත.
ගැබිණි වලහින්නියන් හැරෙන්නට අනෙකුත් වලසුන් අවුරුද්ද පුරාම ක්‍රියාශීලි වෙති. කළු වලසුන් (black bear) හා දුඹුරු වලසුන් (brown bear)මෙන් නොව, හිම වලසුන් හට කෑම නොමැතිව මාස කිහිපයක් වුවද සිටිය හැක. මීට හේතුව ග්‍රීෂ්ම ඍතුව හා සරත් ඍතුව මුලදී අයිස් දියවී යාමෙන් හිම වලසුන් හට සීල් මතස්‍යයින් දඩයම මගහැරිමය. මෙම කාල වලදී ඔවුන් තම සිරුරුවල මේද තැන්පතු දහනයෙන් ශක්තිය ලබා ගනිති. හිම වලසුන් සීල් මතස්‍යයින්ට අමතරව පිනි මුවන්, කුරුල්ලන්, බිත්තර, සිප්පි බෙල්ලන්, කකුළුවන්, කාන්තකයන් හා හිම වලස් පැටවුන්ද ආහාරයට ගනිති. මීට අමතරව ඔවුන් ශාකමය ද්‍රව්‍ය, බෙරි වර්ග, මුල් වර්ග හා මුහුදු පැළෑටි සුළු වශයෙන් පරිභෝජනයට ගනිති. හිම වලසුන් මාංශ භක්ෂක වීමට එක් හේතුවක් වන්නේ, ශාකමය ද්‍රව්‍යවලින් ඔවුන්ට ප්‍රමාණවත් කැලරි සංඛ්‍යාවක් ලබාගැනීමට නොහැකි වීමයි. ඔවුන්ගේ ශරීරය හැඩගැසී ඇත්තේ මේද තැන්පතු වලින් අධික මුහුදු ක්ෂීරපායින් ආහාරයට ගැනීමටය.